Άρχισε η κατεδάφιση κτιρίων στο πρώην στρατόπεδο Παύλου Μελά - teetkm.gr\nHome Χωρίς κατηγορία Άρχισε η κατεδάφιση κτιρίων στο πρώην στρατόπεδο Παύλου Μελά\nΆρχισαν την Τετάρτη 24/11/21, οι εργασίες κατεδάφισης κτηρίων και βοηθητικών κατασκευών, στο πρώην στρατόπεδο Παύλου Μελά, στη δυτική πλευρά της Θεσσαλονίκης, σηματοδοτώντας την επίσημη έναρξη των εργασιών για τη δημιουργία του Μητροπολιτικού Πάρκου Παύλου Μελά.\nΜετά την υπογραφή της σύμβασης κατασκευής του έργου «Περιβαλλοντική αναβάθμιση και απόδοση σε κοινή χρήση του Μητροπολιτικού Πάρκου Παύλου Μελά», στις 27 Σεπτεμβρίου 2021, από τον δήμαρχο Παύλου Μελά κ. Δημήτρη Δεμουρτζίδη και τον κ. Αθανάσιο Παπανικολάου, εκπρόσωπο της κοινοπραξίας Δυναμική Έργων Α.Ε. – Τεχνική Ανάπτυξη Α.Τ.Ε.Β.Ε., ο ανάδοχος κατέθεσε το χρονοδιάγραμμα του έργου, την τοπογραφική αποτύπωση για την παραλαβή του φυσικού εδάφους και τη λίστα των μηχανημάτων που θα απασχοληθούν στο έργο. Παράλληλα ολοκληρώθηκαν οι πρόδρομες εργασίες που αφορούν στον προγραμματισμό της τοποθέτησης εργοταξιακής περίφραξης περιμετρικά του στρατοπέδου.\nΟ προϋπολογισμός της α’ φάσης του έργου ανέρχεται στα 19.650.000 ευρώ και χρηματοδοτείται μέσω ΕΣΠΑ.\nΣύμφωνα με την προϊσταμένη της Διεύθυνσης Τεχνικών Έργων κ. Ασημίνα Παπαδιαμαντή, το σχέδιο περιλαμβάνει τη διαμόρφωση βασικών υποδομών μέσα στον χώρο του στρατοπέδου ώστε να είναι προσβάσιμος για όλους τους πολίτες.\nΣυγκεκριμένα, θα διαθέτει έξι πύλες εισόδου, τέσσερα parking, βασικές διαδρομές περιπάτου, τρία αναψυκτήρια, εξέδρες παιχνιδιού, πέργκολες, κέντρο ρεύματος. Όπως είπε η ίδια, μέσα στο Μητροπολιτικό Πάρκο, πρόκειται να φυτευτούν πάνω από 2.500 δέντρα και 3.500 θάμνοι.\nΓια τα κτήρια που θα ανεγερθούν, προβλέπονται όλες οι βασικές υποδομές, δίκτυα ύδρευσης, αποχέτευσης και ηλεκτρισμού.\nΣύμφωνα με τα όσα δήλωσε ο εργολάβος του έργου, μετά την κατεδάφιση επτά μεγάλων κτηρίων που δεν μπορούν να αξιοποιηθούν στο Μητροπολιτικό Πάρκο, το συνεργείο θα προχωρήσει στην κοπή κάποιων δέντρων, μετά από άδεια του Δασαρχείου, στην γενική διαμόρφωση του οικοπέδου και στην περιμετρική του περίφραξη. Τον επόμενο χρόνο, όπως είπε ο κ. Παπανικολάου, θα γίνουν κυρίως εργασίες πράσινου, “γιατί θα είναι ένα πράσινο πάρκο και όχι χώρος τσιμέντου”.\nΑπό την πλευρά του ο δήμαρχος Παύλου Μελά κ. Δημήτρης Δεμουρτζίδης σημείωσε μεταξύ άλλων ότι «η τοπική κοινωνία πάνω από 35 χρόνια περίμενε να ξεκινήσει αυτό το έργο. Είναι μια μέρα χαράς και συγκίνησης για τον δήμο Παύλου Μελά, το όραμα γίνεται πράξη. Πλέον αρχίζει η υλοποίηση αυτού του τεράστιου έργου για τη Μακεδονία και όλη την Βόρεια Ελλάδα. Ένα πάρκο 340 στρεμμάτων“.


Μια νέα τάση αυτοδιαχείρισης! – Κοινωνικό Ιατρείο-Φαρμακείο Αλληλεγγύης Δράμας\nΜια νέα τάση αυτοδιαχείρισης!\nΤο Crowdfunding, για όσους δεν το γνωρίζουν, είναι η διαδικτυακή χρηματοδότηση δημιουργικών ιδεών πάσης φύσεως: όποιος έχει μια ιδέα μπορεί να την αναρτήσει σε ειδικές πλατφόρμες και να συλλέξει χρήματα από τους πολίτες. Τα τελευταία χρόνια υπάρχει η τάση να οργανώνονται, από τους ίδιους τους πολίτες, έργα τα οποία βελτιώνουν άμεσα την καθημερινότητα, αλλά και την ποιότητα ζωής στις πόλεις.\nΣτην Ελλάδα, το crowdfunding έχει κερδίσει έδαφος με μια ποικιλία ιδεών και δράσεων: από την ανάπτυξη της μελισσοκομίας ή εθελοντικούς βρεφονηπιακούς σταθμούς, μέχρι την οργάνωση ανταλλακτικών κοινοτήτων ή κοινοτικών λαχανόκηπων. Υπάρχουν περισσότερες από 450 σελίδες για Crowdfunding στο διαδίκτυο. Μερικές δημοφιλείς είναι το ελληνικό groopio, το Kickstarter, το Indiegogo και το Gofundme. Εκεί μπορούμε να βοηθήσουμε όποια δράση θέλουμε σε παγκόσμιο επίπεδο ή να οργανώσουμε τις δικές μας.\nΑν θέλουμε να οργανώσουμε κι εμείς κάτι, αλλά δεν ξέρουμε από πού να ξεκινήσουμε, μια βόλτα στη γειτονιά θα βοηθήσει. Τι ανάγκες υπάρχουν; Κοινοτικό παντοπωλείο; Ανάπλαση πάρκου; Στέγαση ανθρώπων που έχουν μείνει χωρίς σπίτι;\nΜπορούμε να συσκεφθούμε με τους γείτονές μας, τους φίλους μας, τους συμμαθητές μας σε σχολεία ή πανεπιστήμια ή να αυτοοργανωθούμε σε συνελεύσεις πολιτών που γίνονται στις πλατείες -ναι, γίνονται ακόμα, και έχουν αποτέλεσμα για τις τοπικές κοινωνίες. Αυτο-οργάνωση τώρα.\nΑΝΑΔΗΜΟΣΙΕΥΣΗ ΑΠΟ: http://www.doctv.gr/\nPosted by Angelos at 09:04\tTagged with: αυτοοργάνωση, κοινωνία\nΤριήμερο Πρακτικό Εργαστήρι Φυσικής Καλλιέργειας (Μέθοδος Fukuoka) H πρόταση του Ιατρείου Κοινωνικής Αλληλεγγύης Ρεθύμνου για τους ανασφάλιστους(.)


Η Digea πλέον είναι ο μοναδικός δωρεάν πάροχος ψηφιακής τηλεόρασης! - Newsbomb - Ειδησεις\nΠΟΛΙΤΙΚΗ 24/06/2013 08:22\nΗ Digea πλέον είναι ο μοναδικός δωρεάν πάροχος ψηφιακής τηλεόρασης!\nΧωρίς την ΕΡΤ, η διανομή του ψηφιακού σήματος περνάει πια αποκλειστικά στα χέρια μιας ιδιωτικής εταιρείας που ανήκει στους καναλάρχες που δεν έχουν άδεια!\nΧωρίς άδειες για τα κανάλια τους, αλλά με την αποκλειστική δυνατότητα να μεταδίδουν τηλεοπτικό σήμα. Αυτό κι αν δεν είναι παράλογο. Ο λόγος για τη νέα κατάσταση που έχει δημιουργηθεί με την επίγεια ψηφιακή τηλεόραση στην Ελλάδα, μετά το κλείσιμο της ΕΡΤ. Πλέον υπάρχει μόνο ένας πάροχος και αυτός είναι η Digea. Η Digea A.E. είναι ένα νομικό πρόσωπο που συστήθηκε τον Ιούνιο του 2009 από κοινού από τα κανάλια Alpha, Alter (τότε), Antenna, Makedonia TV, Mega, Σκάι και Star και η οποία "έχει αναλάβει την ψηφιακή εκπομπή των τηλεοπτικών προγραμμάτων τόσο των ιδιωτικών σταθμών εθνικής εμβέλειας καθώς και όποιων άλλων σταθμών προτιμήσουν τις υπηρεσίες της.\nΜέχρι τότε, στην Ελλάδα υπήρχε μόνο το ψηφιακό σήμα της πλατφόρμας της ΕΡΤ. Πλέον, όποιος θέλει να εκπέμψει ψηφιακά, θα πρέπει να απευθύνεται στην Digea. Yπάρχει, βέβαια, και η επίγεια Nova, αλλά αυτή πρόκειται για συνδρομητικό κανάλι.\nΗ Digea αυτήν την στιγμή εκπέμπει ψηφιακά από τον Υμηττό και την Αίγινα το τηλεοπτικό πρόγραμμα των 14 περιφερειακών καναλιών της Αττικής: SMILE, ΑΡΤ, ATTICA TV, ΖΟΟΜ, BLUE SKY, CHANNEL 9, EXTRA CHANNEL-3, HIGH TV, KONTRA CHANNEL, MAD TV, MTV GREECE, NICKELODEON, ACTION 24 και SBC στις συχνότητες 54 (738 MHz), 63 (810 MHz) και 65 (826 MHz).\nΑναλυτικά οι συχνότητες για όλα τα κανάλια: 54 (738 MHz) για τα κανάλια ATTICA TV, EXTRA CHANNEL-3, HIGH TV, NICKELODEON, ΖΟΟΜ. 63 (810 MHz) για τα κανάλια SMILE, MAD TV, MTV GREECE, ACTION 24, SBC, 65 (826 MHz) για τα κανάλια BLUE SKY, CHANNEL 9, KONTRA CHANNEL, ΑΡΤ\nΚανάλια όπως το BBC ή η Deutsche Welle που δεν εμφανίζονται πλέον στους δέκτες μας, εκπέμπονταν από την ψηφιακή πλατφόρμα της ΕΡΤ που βρίσκεται πλέον εκτός λειτουργίας.


Χαρδαλιάς: Με όρους ασφάλειας και δημόσιας υγείας το άνοιγμα των αεροδρομίων - Sputnik Ελλάδα\n13:36 05 ΙΟΥΛΙΟY 2020\nΧαρδαλιάς: Με όρους ασφάλειας και δημόσιας υγείας το άνοιγμα των αεροδρομίων\n12:28 29.06.2020 (ΕΝΗΜΕΡΩΘΗΚΕ 14:22 29.06.2020) Λήψη σύντομου url\nΣτο αεροδρόμιο της Λήμνου βρέθηκε το πρωί της Δευτέρας ο Νίκος Χαρδαλιάς. Τόνισε ότι τα αεροδρόμια θα ανοίξουν την Τετάρτη με όρους ασφάλειας.\nΤα αεροδρόμια της Ελλάδας ανοίγουν με όρους ασφάλειας και δημόσιας υγείας από την Τετάρτη, 1η Ιουλίου, διαμήνυσε ο υφυπουργός Πολιτικής Προστασίας, Νίκος Χαρδαλιάς, κατά την άφιξή του στο αεροδρόμιο της Λήμνου το πρωί της Δευτέρας.\nΥπενθυμίζεται ότι από την Τετάρτη 1 Ιουλίου, θα επιτραπούν οι πτήσεις εξωτερικού σε όλα τα αεροδρόμια της χώρας.\n«Από την Τετάρτη όλα τα αεροδρόμια της χώρας ανοίγουν με όρους ασφάλειας, αλλά το κυριότερο με ξεκάθαρους όρους δημόσιας υγείας» δήλωσε ο κ. Χαρδαλιάς.\n«Θέλουμε πολύ ο τουρισμός να πάει μπροστά, είναι προτεραιότητα, αλλά όλο αυτό θα γίνει χωρίς καμία έκπτωση στη δημόσια υγεία. Όσοι ταξιδιώτες έρχονται πρέπει να είναι ασφαλείς, αλλά -πάνω και πέρα απ' οτιδήποτε άλλο- όλοι οι νησιώτες μας που θα τους υποδεχθούν πρέπει να παραμείνουν ασφαλείς» πρόσθεσε ο κ. Χαρδαλιάς.\nΣτάθηκε, μάλιστα, στη σημασία της συνεργασίας και συνεννόησης.\n«Έχουμε κάνει μια μεγάλη προσπάθεια και η προσπάθεια αυτή χρειάζεται συνεργασία, συνεννόηση και πάνω απ' όλα τήρηση των πρωτοκόλλων είτε αφορούν τη δημόσια υγεία είτε τις διαδικασίες ελέγχου που δεν θα είναι δειγματοληπτικές, αλλά στοχευμένες» επισήμανε.\nΣτη συνέχεια, ίδιος προχώρησε σε αυτοψία σχετικά με τη διαχείριση του αεροδρομίου με όλους τους εμπλεκόμενους φορείς, τον αερολιμενάρχη και τα Σώματα Ασφαλείας.\nκορονοϊός, Λήμνος, αεροδρόμια, αεροδρόμιο, Νίκος Χαρδαλιάς


Γαληνός - Βιβλιογραφία - DELIMON Οφθαλμικές σταγόνες, διάλυμα\nDELIMON Οφθαλμικές σταγόνες, διάλυμα (2003)\nΟφθαλμικές σταγόνες, διάλυμα (σε περιέκτες μιας δόσης).\nΕνήλικες Προεγχειρητικά: μέχρι 5 φορές από μία σταγόνα κατά τη διάρκεια 3 ωρών πριν από την εγχείρηση. Μετεγχειρητικά: 3 φορές από μια σταγόνα, αρχίζοντας αμέσως μετά την εγχείρηση και στην συνέχεια 3-5 ...\n∆εν υπάρχει εμπειρία από υπερδοσολογία των οφθαλμικών σταγόνων DICLOFENAC SODIUM. Πρακτικά δεν υπάρχει κίνδυνος ανεπιθύμητων ενεργειών από τυχαία από του στόματος λήψη, επειδή 20 monodose pipetten των ...\nΚωδικός ATC: S01BC03 To DELIMON περιέχει diclofenac sodium, ένα μη στερινοειδές αντιφλεγμονώδες με αποδεδειγμένες αντιφλεγμονώδεις ιδιότητες. Η αναστολή της βιοσύνθεσης των προσταγλανδινών που έχει αποδειχθεί ...\nΣε κουνέλια οι μέγιστες συγκεντρώσεις επισημασμένης με 14C δικλοφαινάκης εμφανίζονται στον κερατοειδή και τον επιπεφυκότα 30 λεπτά μετά την εφαρμογή. Η αποβολή ήταν ταχεία και σχεδόν πλήρης ...\nΔεν υπάρχουν επιπλέον στοιχεία από τα αναφερόμενα στο υπόλοιπο κείμενο.\nCremophor El Trometamol Boric acid Water for injections\nΔιάρκεια ζωής: 24 μήνες σε θερμοκρασία περιβάλλοντος.\nΦυλάσσεται σε φυσιολογικές συνθήκες περιβάλλοντος. Σε προφύλαξη από την θερμότητα, το άμεσο ηλιακό φως και την υγρασία.\nTo DELIMON είναι ένα άχρωμο στείρο οφθαλμικό διάλυμα που περιέχεται σε περιέκτες μιας δόσης από πολυαιθυλένιο χαμηλής πυκνότητας. Ο κάθε περιέκτης περιέχει 0,4 ml διαλύματος. ΒΤ x 20 monodose pipetten ...\nΤρόπος χορήγησης Προσοχή: Η συσκευασία monodose pipetten είναι νέα εξελιγμένη τεχνολογικά συσκευασία που δεν περιέχει χημικά συντηρητικά. Η συσκευασία ανοίγεται την ώρα που πρέπει να την χρησιμοποιήσει ...\nΦΑΡΜΑΤΕΝ ΕΠΕ, Δερβενακίων 6, 153 51, Παλλήνη, Αττική, Τηλ. 210 6665067


ΝΕΟΣ ΑΠΕΡΓΟΣΠΑΣΤΗΣ: Καμμένος από την εθνική ανεξαρτησία στο δολλάριο\nΤέλος στην ερώτηση τέλος για το αν ανήκει στο λόμπι της δραχμής απάντησε : ''Έχουν βάλει μπροστά το δίλλημα ευρώ ή δραχμή, δεν υπάρχει το δίλημα ευρώ ή δραχμή σας λέω λοιπόν ότι μία ενναλακτική λύση εάν θελήσουν να μας βγάλουν από το ευρώ που δεν υπάρχει περίπτωση με τη θέληση της χώρας γιατί η τράπεζα της Ελλάδος μπορεί να ασκήσει βέτο στην ΕΚΤ σε περίπτωση που δεν μας βάλει στο λεγόμενο target 2 μπορεί όμως να επιλέξει η χώρα να πάει σε νόμισμα ισχυρότερο του ευρώ όπως είναι το δολλάριο. Οι γερμανικές απαιτήσεις από το δάνειο που έδωσε το κατοχικό αν τιτλοποιηθούν και δοθούν στις ΗΠΑ που τις ζητούν, εάν τιτλοποιηθούν οι απαιτήσεις σε CDO από τις έρευνες για το πετρέλαιο και το φυσικό αέριο μπορούν να φέρουν μετρητά στην χώρα που μπορεί να επιζήσει η χώρα''.\nΔεν νομίζουμε ότι οι συγκεκριμένες δηλώσεις χωρούν πολλών παρερμηνιών. Ο Καμμένος αφού περιέγραφε την τραγική πραγματικότητα με μελανά χρώματα πάντα μένοντας σε επιδερμικές αναλύσεις των αιτιών(σκανδαλολογία,προσωπικές ευθύνες κτλ.) πάντα τελείωνε προτείνοντας ως λύση τις προτάσεις του ΔΝΤ και των ΗΠΑ και ότι η Ελλάδα αυτούς πρέπει να ακολουθήσει. Εδώ πρέπει να σημειώσουμε ότι η πολιτική εξαπάτηση έχει πάρει θηριώδεις διαστάσεις και όχι μόνο από τους συνήθεις ύποπτους (ΠΑΣΟΚ,ΝΔ,ΔΗΜΑΡ) αλλά και από το ετερόκλητο''αντιμνημονιακό'' στρατόπεδο (ΣΥΡΙΖΑ,Χ.Α,Καμμένος).\nΟ Καμμένος και οι Ανεξάρτητοι Έλληνες σήκωσαν από την αρχή ψηλά τα λάβαρα του αντιμνημονιακού αγώνα και της υπεράσπισης της εθνικής μας κυριαρχίας και τελικά βρήκαν την λύση . Το καλό ΔΝΤ της κ.Λαγκάρντ και η σύμμαχος ΗΠΑ. Για να επανέλθουμε στο έδαφος της κοινής λογικής θα υπενθημίσουμε στον Καμμένο που ίσως να το ξέχασε ότι στην τρόικα που επιβάλλει τα μνημόνια δεν συμμετέχει μόνο η Μέρκελ αλλά και το ΔΝΤ φυσικά που πριν την Ελλάδα έχει επιβάλλει μνημόνια και έχει καταστρέψει οικονομικά χώρες σε κάθε γωνιά του κόσμου εδώ και πολλές δεκαετίες και μάλιστα ''μόνο του'' χωρίς δηλαδή την Μέρκελ και τον Σόιμπλε.\nΤο πιο τραγελαφικό είναι ότι την ίδια ώρα που ο Καμμένος στρέφεται λεκτικά εναντίον της παγκοσμιοποίησης και της νέας τάξης μας προτείνει να ακολουθήσουμε τις επιταγές του κατεξοχήν θεσμικού οργάνου της καπιταλιστικής παγκοσμιοποίησης και όργανο των υπερεθνικών ελίτ. Δεν γνωρίζει ο Καμμένος ότι οργανισμοί όπως το ΔΝΤ, η Παγκόσμια Τράπεζα, ο Παγκόσμιος Οργανισμός Εμπορίου,ο ΟΟΣΑ κτλ είναι η θεσμική έκφραση της νέας τάξης και οι εμπνευστές των πολιτικών που μας έφεραν μέχρι εδώ ή απλά προσπαθεί να εξαπατήσει τους αφελείς;\nΑναφέρθηκε επίσης στο ζήτημα του νομίσματος και αφού επανέλαβε και αυτός ότι το δίλημμα δραχμή ή ευρώ είναι ψευτοδίλημα και αναμάσησε τα γνωστά υπνωτικά εφησυχασμού δηλαδή ότι δεν μπορούν να μας διώξουν από το ευρώ για νομικούς λόγους (και το μνημόνιο και οι δανειακές συμβάσεις παρότι έκαναν κουρελόχαρτο ακόμα και το αστικό σύνταγμα επιβλήθηκαν και εφαρμόζονται) πέταξε την ''βόμβα'' πέρι υιοθέτησης του δολλαρίου ως νέου νομίσματος της χώρας.\nΤο μόνο επιχείρημα του Καμμένου υπέρ του δολλαρίου ήταν ότι είναι πιο ισχυρό από το ευρώ. Πάλι πρέπει να του υπενθημίσουμε ότι αυτό ήταν το βασικό επιχείρημα για να πάμε από την δραχμή στο ευρώ και όλοι αντιληφθήκαμε την ''ευλογία'' του ισχυρού νομίσματος. Επίσης ενώ ο Καμμένος με τις πατριωτικές κορώνες που όπου σταθεί και όπου βρεθεί μιλάει και σωστά για κατοχή και για ανάκτηση εθνικής κυριαρχίας μόλις ερχόμαστε στο συγκεκριμένο και στο δια ταύτα δηλαδή την επαναφορά εθνικού νομίσματος δηλώνει υπέρμαχος του δολλαρίου. Ας μας βρεί μια χώρα, όχι μόνο σήμερα αλλά γενικά στην ιστορία που είναι στοιχειωδώς ανεξάρτητη χωρίς εθνικό νόμισμα και εθνική κεντρική τράπεζα που να ελέγχει την κυκλοφορία του. Μόνο οι μπανανίες και οι αποικίες έχουν ως νόμισμα το νόμισμα των επικυρίαρχων. Για τρίτη φορά να υπενθημίσουμε και κάτι άλλο στον Καμμένο. Ένας από τους λόγους της οικονομικής κατάρρευσης και καταστροφής της Αργεντινής ήταν ότι ενώ είχε διατηρήσει το εθνικό της νόμισμα, αυτό ήταν εγγυημένο από το δολλάριο με το περίφημο Πρόγραμμα Μετατρεψιμότητας με τα γνωστά σε όλους αποτελέσματα. Τέλος η Αργεντινή υπήρξε ένα από τα πολλά θύματα του ΔΝΤ του οποίου τις επιταγές ο Καμμένος μας καλεί να ακολουθήσουμε.\nΗ μόνη πρόταση που μπορεί να αντιμετωπιστεί σοβαρά είναι τα περί διαγραφής του χρέους. Εδώ πρέπει να ξεκαθαρίσουμε μερικά πράγματα. Το τοκογλυφικό χρέος και οι τόκοι που καλπάζουν ανεξέλενκτα είναι εις γνώση των δανειστών ότι δεν είναι δυνατόν ποτέ να αποπληρωθεί άλλωστε δεν είναι αυτός ο βασικός στόχος. Όσο και να στίψουν την Ελλάδα και όσα μέτρα και να πάρουν δεν επαρκούν επίσης πάντα ελλοχεύει ο κίνδυνος της ανεξέλεκτης χρεοκοπίας που μπορεί να πυροδοτήσει επικίνδυνες για αυτούς καταστάσεις. Αυτός είναι ο λόγος και του πρώτου κουρέματος του χρέους(εις βάρος των ταμείων) και των υπολοίπων κουρεμάτων που ήδη συζητιούνται και θα ακολουθήσουν. Τα κουρέματα που προτείνει το ΔΝΤ και διάφοροι οικονομολόγοι δεν έχουν καμία σχέση με την μονομερή διαγραφή του χρέους που πρέπει να κάνει η Ελλάδα.\nΦυσικά ο καυγάς ΔΝΤ,ΗΠΑ με την Ε.Ε και κυρίως την Γερμανία και η μεγάλη διάσταση απόψεων είναι καυγάς για το πάπλωμα. Ποιός θα φορτώσει στον άλλον τα σπασμένα της καπιταλιστικής κρίσης και το μοίρασμα και το ξαναμοίρασμα των σφαιρών επιροής και των αγορών. Σε αυτήν την σύγκρουση αργά ή γρήγορα όλος ο αστικός πολιτικός κόσμος θα πάρει θέση και βάση αυτής της αντίθεσης θα έχουμε νέες αντιπαραθέσεις και διαιρέσεις. Στο ίδιο μήκος κύματος με τον Καμμένο κινείται και ο ΣΥΡΙΖΑ απλά εκφράζεται πιο διπλωματικά. Ο Καμμένος ήταν ο πρώτος που πήρε τόσο απροκάλυπτα και καθαρά θέση. Η στροφή επίσης του Βήματος σε αυτό το πλαίσιο εντάσσεται.\nΤέτοιες συγκρούσεις θα μπορούσαν υπό προυποθέσεις να αποτελέσουν ευκαιρία για την Ελλάδα όμως ο Καμμένος απλά προτείνει από τον ένα επικυρίαρχο να πάμε στον άλλον.\nΟι πατριωτικές και αντιμνημονιακές κορώνες δεν κοστίζουν τίποτα το αντίθετο, ξεγελούν τους αφελείς όταν όμως πρέπει να τοποθετηθείς πάνω σε συγκεκριμένα ζητήματα τότε φαίνεται τι κρύβεται πίσω από το παραπέτασμα καπνού και στην περίπττωση του Καμμένου είναι το δολλάριο και οι ΗΠΑ.\nΑναρτήθηκε από ergatopateras7 στις 2:10 π.μ.\nergatopateras7 11 Δεκεμβρίου 2012 - 3:35 μ.μ.\nΌλη η κόντρα που έχει ξεσπάσει στους Ανεξάρτητους Έλληνες και οι διαγραφές που πέφτουν οφείλονται στην αντιπαράθεση ΕΕ κυρίως Γερμανίας με τις ΗΠΑ δηλαδή και το ΔΝΤ το οποίο ελέγχουν και ο νομισματικός πόλεμος ευρώ - δολλαρίου. Η απότομη στροφή Καμμένου προς τις ΗΠΑ τον έφερε σε αντίθεση με τους πιο φιλό ΕΕ. Δηλαδή στους ''Ανεξάρτητους'' Έλληνες τσακώνονται για το ποιανού αποικία θα είμαστε(της ΗΠΑ ή της Γερμανίας)και σε ποιανού τη σφαίρα επιρροής θα ανήκουμε. Θα μπορούσε να παραλληληστεί αυτή η κατάσταση με τις πολιτικές έριδες όταν μετά την επανάσταση υπήρχαν το Αγγλόφιλο κόμμα, το Ρωσόφιλο και το Γαλλόφιλο για τέτοια κατάσταση μιλάμε.\nΤώρα τα ξεκατινιάσματα και τα καραγκιοζιλίκια όπου βγαίνουν και διάφορα άπλυτα στη φόρα είναι μόνο για γέλια. Εδώ το πιο αναλυτικό σχόλιο του Ρεσάλτο http://resaltomag.blogspot.gr/2012/12/blog-post_1081.html\nergatopateras7 12 Δεκεμβρίου 2012 - 5:57 μ.μ.\nΗ επιβεβαίωση της αναλυσής μας δια στόματος Ζώη.\nΑναφερόμενος στις πληροφορίες ότι ο Π. Καμμένος προβάλλει ως λύση για τη χώρα το δολάριο, ο κ. Ζώης είπε: «Με το χάος δεν μπορώ να συνομιλήσω. Είμαι ανίκανος, είμαι πολύ μικρός, είμαι ελαχιστότατος. Μπορεί να μιλάει ο Θεός με το χάος. Εγώ έχω μάθει ότι οι άνθρωποι συζητούν με πολύ συγκεκριμένα δεδομένα μπροστά τους».\n«Είναι πολύ σημαντικό» συνέχισε «να μην παρασύρουμε τους Έλληνες σε ιδεολογήματα, τα οποία δεν έχουν καμία ισχύ. Είναι επικίνδυνο να λες ότι θα πας στο δολάριο, όταν έχεις υπογράψει τη Συνθήκη της Λισσαβόνας μαζί με τα άλλα ευρωπαϊκά κράτη, στης οποίας στο 50ό άρθρο αναφέρεται ρητά ότι δεν υπάρχει τρόπος εξόδου από το ευρώ».\n«Πρέπει να πούμε στους Έλληνες ότι αυτή η τοποθέτηση ισοδυναμεί με έξοδο της χώρας από την Ευρωπαϊκή Ένωση» πρόσθεσε, σημειώνοντας: «Να θυμόμαστε ότι αυτές είναι επικίνδυνες ιδέες, οι οποίες οδηγούν στο πουθενά. Όσες χώρες δολαριοποίησαν την οικονομία τους, πιστεύοντας ότι θα σωθούν, κατέληξαν στο χάος».


Ψηφιακή Νομική Βιβλιοθήκη - ebooks - ΔΙΚΑΙΟ ΑΝΗΛΙΚΩΝ\nΣυγγραφέας: Χ. Δημόπουλος, Κ. Κοσμάτος\nΟ ανΗλικος δρΑστης και το ανΗλικο θΥμα: εγκληματολογικΗ προσΕγγιση19\n1. Η διεθνής έννομη τάξη και το δίκαιο ανηλίκων19\nΑ. Οι διεθνείς πράξεις συμβατικού χαρακτήρα στο δίκαιο ανηλίκων με ευρεία έννοια19\nΒ. Οι διεθνείς πράξεις μη συμβατικού χαρακτήρα στο δίκαιο ανηλίκων με ευρεία έννοια22\nΓ. Οι διεθνείς πράξεις στο δίκαιο ανηλίκων με στενή έννοια23\n2. Η θεωρητική ερμηνεία της εγκληματικότητας των ανηλίκων23\nΑ. Οι θεωρίες του ατομικού επιπέδου24\nΒ. Οι θεωρίες του ομαδικού επιπέδου26\nΓ. Οι θεωρίες του δομικού πεδίου28\n3. Η δικαστική και η σωφρονιστική πολιτική στο πεδίο του δικαίου ανηλίκων29\nΑ. Η κλασική και η νεοκλασική Εγκληματολογία30\nΒ. Η θετικιστική Εγκληματολογία32\nΓ. Ο κοινωνικός ντετερμινισμός34\nΔ. Οι θεσμικές επιπτώσεις36\n4. Η παγκοσμιοποίηση του θεσμικού ελέγχου της εγκληματικότητας των ανηλίκων39\n5. Σύντομη ιστορική επισκόπηση του Δικαίου Ανηλίκων43\nΙστορική - Εγκληματολογική προσέγγιση και διεθνής αντιμετώπιση της εγκληματικότητας των ανηλίκων59\n1. Η γενετήσια εκμετάλλευση παιδιών γενικά59\nΑ. Τα εγκλήματα της γενετήσιας εκμετάλλευσης ανηλίκων κατά τη νομοθετική τους ιστορία59\nΒ. Η γενετήσια εκμετάλλευση παιδιών63\nα) Η εμπορία παιδιών64\nβ) Η πορνογραφία ανηλίκων69\nγ) Το παιδί - θύμα της γενετήσιας εκμετάλλευσης90\nδ) Ο δράστης της γενετήσιας εκμετάλλευσης παιδιών92\nε) Τα εγκλήματα της γενετήσιας εκμετάλλευσης ανηλίκων υπό το φως της παγκοσμιοποίησης92\n2. Τα διεθνή νομικά εργαλεία και η επίπτωσή τους στην εσωτερική έννομη τάξη98\nΑ. Τα νομικά εργαλεία του Οργανισμού Ηνωμένων Εθνών99\nΒ. Τα νομικά εργαλεία του Συμβουλίου της Ευρώπης102\nΓ. Τα νομικά εργαλεία της Ευρωπαϊκής Ένωσης147\n3. Η Παιδοφιλία - Παιδεραστία189\nΑ. Ιστορία και έννοια189\nΒ. Η νομοθετική τροποποίηση του άρθρου 342 του Ποινικού Κώδικα «Κατάχρηση ανηλίκων σε ασέλγεια»200\nα) Η Αιτιολογική Έκθεση200\nβ) Η κατάχρηση ανηλίκων σε ασέλγεια, γενικά201\nγ) Το νέο άρθρο 342 ΠΚ204\n1. Η ιδιαίτερη μεταχείριση των ανηλίκων δραστών στην ποινική δίκη211\nΑ. Εισαγωγικές παρατηρήσεις211\nΒ. Ηλικιακή διάκριση των ανηλίκων212\nΓ. Το πλάσμα δικαίου του άρθρου 18 ΠΚ214\nΔ. Οι ιδιαιτερότητες της δίκης των ανηλίκων215\nΕ. Οι βασικές αρχές για τη μεταχείριση των ανηλίκων δραστών και τα προβλεπόμενα μέτρα κατά των ανηλίκων στον Ποινικό Κώδικα216\nα) Διεθνή κείμενα συμβατικού χαρακτήρα217\ni. Η Διεθνής Σύμβαση για τα Δικαιώματα του Παιδιού217\nii. Η Ευρωπαϊκή Σύμβαση για την άσκηση των δικαιωμάτων των παιδιών218\niii. Το Διεθνές Σύμφωνο για τα Ατομικά και Πολιτικά Δικαιώματα219\nβ) Διεθνή κείμενα μη συμβατικού χαρακτήρα219\ni. Οι στοιχειώδεις κανόνες για την απονομή δικαιοσύνης σε ανήλικους220\nii. Οι κατευθυντήριες γραμμές για την πρόληψη της παραβατικότητας των ανηλίκων220\niii. Οι κανόνες για την προστασία των ανήλικων που έχουν στερηθεί την ελευθερία τους221\niv. Κείμενα του Συμβουλίου της Ευρώπης221\nγ) Οι βασικές αρχές για τη μεταχείριση των ανηλίκων δραστών222\n2. Αναμορφωτικά μέτρα223\nΑ. Εισαγωγικές παρατηρήσεις223\nΒ. Τα προβλεπόμενα αναμορφωτικά μέτρα στον Ποινικό Κώδικα226\nα) Η επίπληξη του ανηλίκου226\nβ) Η ανάθεση της υπεύθυνης επιμέλειας του ανηλίκου στους γονείς ή στους επιτρόπους του226\nγ) Η ανάθεση της υπεύθυνης επιμέλειας του ανηλίκου σε ανάδοχη οικογένεια228\nδ) Η ανάθεση της επιμέλειας του ανηλίκου σε προστατευτικές εταιρίες ή σε ιδρύματα ανηλίκων ή σε επιμελητές ανηλίκων229\nε) Η συνδιαλλαγή μεταξύ ανήλικου δράστη και θύματος για έκφραση συγγνώμης και εν γένει για εξώδικη διευθέτηση των συνεπειών της πράξης231\nστ) Η αποζημίωση του θύματος ή η κατ’ άλλον τρόπο άρση ή μείωση των συνεπειών της πράξης από τον ανήλικο233\nζ) Η παροχή κοινωφελούς εργασίας από τον ανήλικο235\nη) Η παρακολούθηση από τον ανήλικο κοινωνικών και ψυχολογικών προγραμμάτων σε κρατικούς, δημοτικούς, κοινοτικούς ή ιδιωτικούς φορείς239\nθ) Η φοίτηση του ανηλίκου σε σχολές επαγγελματικής ή άλλης εκπαίδευσης ή κατάρτισης240\nι) Η παρακολούθηση από τον ανήλικο ειδικών προγραμμάτων κυκλοφοριακής αγωγής241\nια) Η ανάθεση της εντατικής επιμέλειας και επιτήρησης του ανηλίκου σε προστατευτικές εταιρίες ή σε επιμελητές ανηλίκων242\nιβ) Η τοποθέτηση του ανηλίκου σε κατάλληλο κρατικό, δημοτικό, κοινοτικό ή ιδιωτικό ίδρυμα αγωγής242\nΓ. Πρόσθετα αναμορφωτικά μέτρα246\nΔ. Η διάρκεια και η λήξη των αναμορφωτικών μέτρων 247\nΕ. Μεταβολή - Αντικατάσταση και άρση των αναμορφωτικών μέτρων249\nα) Αντικατάσταση των αναμορφωτικών μέτρων249\nβ) Άρση των αναμορφωτικών μέτρων250\nΣΤ. Επιβολή αναμορφωτικών μέτρων ως περιοριστικών όρων στην προδικασία251\nΖ. Ένδικα μέσα251\nΗ. Μη εγγραφή των αναμορφωτικών μέτρων στο ποινικό μητρώο252\nΘ. Δικαστικά έξοδα253\n3. Θεραπευτικά μέτρα253\nΑ. Εισαγωγικές παρατηρήσεις - Προϋποθέσεις επιβολής253\nΓ. Πολλαπλά θεραπευτικά μέτρα257\nΔ. Η διάρκεια και η λήξη των θεραπευτικών μέτρων258\nΕ. Μεταβολή - Αντικατάσταση και άρση των θεραπευτικών μέτρων258\nα) Μεταβολή των θεραπευτικών μέτρων258\nβ) Άρση των θεραπευτικών μέτρων259\nΣΤ. Ένδικα μέσα259\nΖ. Μη εγγραφή των θεραπευτικών μέτρων στο ποινικό μητρώο260\nΗ. Δικαστικά έξοδα260\n4. Ποινικός σωφρονισμός - Περιορισμός σε ειδικό κατάστημα κράτησης νέων260\nΑ. Η ρύθμιση του άρθρου 127 ΠΚ - Εισαγωγικές παρατηρήσεις260\nΒ. Προϋποθέσεις επιβολής του ποινικού σωφρονισμού265\nα) Η ηλικία του δράστη265\nβ) Το είδος του εγκλήματος που τελέστηκε265\nγ) Η εξαίρεση 266\nδ) Κρίση για την αναγκαιότητα επιβολής του ποινικού σωφρονισμού269\nΓ. Ειδική αιτιολογία για την επιβολή του ποινικού σωφρονισμού269\nΔ. Ο ποινικός σωφρονισμός ως ανελαστική ποινή271\nΕ. Η διάρκεια του ποινικού σωφρονισμού271\nΣΤ. Η επιμέτρηση του ποινικού σωφρονισμού273\nΖ. Συρροή μετά την επιβολή ποινικού σωφρονισμού276\nΗ. Εκδίκαση πράξης ανηλίκου μετά την ενηλικίωσή του278\nΘ. Έναρξη της εκτέλεσης της απόφασης μετά την ενηλικίωση280\nΙ. Η έκτιση του ποινικού σωφρονισμού281\nΙΑ. Απόλυση υπό όρο298\nΙΒ. Απόλυση υπό τον όρο του κατ’ οίκον περιορισμού με ηλεκτρονική επιτήρηση305\nΙΓ. Τελικές παρατηρήσεις307\n5. Νεαροί ενήλικες315\n6. Δικονομικά ζητήματα318\nΑ. Ειδική δικαιοδοσία318\nΒ. Συγκρότηση δικαστηρίων ανηλίκων320\nα) Ειδικός δικαστής ανηλίκων320\nβ) Ειδικός ανακριτής ανηλίκων321\nγ) Ειδικός εισαγγελέας ανηλίκων322\nΓ. Αρμοδιότητα δικαστηρίων ανηλίκων322\nα) Υλική αρμοδιότητα322\nβ) Αρμοδιότητα σε περίπτωση συμμετοχής323\nΔ. Αρμοδιότητα στις λοιπές περιπτώσεις συνάφειας324\nΕ. Ζητήματα που ανακύπτουν στην προδικασία326\nα) Η αποχή από την ποινική δίωξη (άρθρο 45Α ΚΠΔ)326\nγ) Μέτρα δικονομικού καταναγκασμού: Προσωρινή κράτηση - περιοριστικοί όροι328\nδ) Περάτωση ανάκρισης - Παραπομπή στο ακροατήριο331\nΣΤ. Ζητήματα που ανακύπτουν κατά τη διαδικασία στο ακροατήριο332\nα) Μη δημοσιότητα της δίκης332\nβ) Συνήγορος υπεράσπισης332\nγ) Απαγόρευση της αυτόφωρης διαδικασίας334\nδ) Δικαστικά έξοδα334\nΖ. Ένδικα μέσα334\nΗ. Ποινικό μητρώο336\n7. Επιμελητές ανηλίκων337\n8. Διαχείριση και πρόληψη της εγκληματικότητας των ανηλίκων: Το ισχύον θεσμικό πλαίσιο343\nΑ. Κεντρικές διοικητικές δομές στο Υπουργείο Δικαιοσύνης, Διαφάνειας και Ανθρωπίνων Δικαιωμάτων343\nΒ. Η πρόληψη345\nα) Διατάξεις που αφορούν στη δομή και τις δράσεις του Υπουργείου Δικαιοσύνης, Διαφάνειας και Ανθρωπίνων Δικαιωμάτων346\nβ) Διατάξεις που αφορούν στη δομή και τις δράσεις της Ελληνικής Αστυνομίας348\nγ) Τοπική αυτοδιοίκηση: Τοπικά Συμβούλια Πρόληψης της Εγκληματικότητας351\n9. Η στατιστική απεικόνιση της αντιμετώπισης της εγκληματικότητας των ανηλίκων352\nΑ. Η εγκληματικότητα και η ανάγνωσή της352\nΒ. Η εγκληματικότητα των ανηλίκων: δήλη, δικαστικά διαπιστούμενη και σωφρονιστική στατιστική358\nα) Δήλη εγκληματικότητα359\nβ) Δικαστικά διαπιστούμενη εγκληματικότητα361\nγ) Σωφρονιστική στατιστική367\nΗ ισχΥουσα ποινικΗ μεταχεΙριση των ανηλΙκων στην ΕλλΑδα373\n1. Διατάξεις του Ποινικού Κώδικα που αφορούν τους ανήλικουςδράστες (ενημέρωση μέχρι και το Ν 4356/2015)373\n2. Έκθεση Επίσκεψης - Αυτοψίας Συνηγόρου του Πολίτη στο Ειδικό Κατάστηµα Κράτησης Νέων Κορίνθου Μάρτιος 2015383\n3. Οδηγία (ΕΕ) 2016/800 του Ευρωπαϊκού Κοινοβουλίου και του Συμβουλίου της 11.5.2016 σχετικά με τις δικονομικές εγγυήσεις για τα παιδιά που είναι ύποπτοι ή κατηγορούμενοι στο πλαίσιο ποινικών διαδικασιών403\n4. Γνωμοδότηση της Ευρωπαϊκής Οικονομικής και Κοινωνικής Επιτροπής με θέμα «Η πρόληψη της νεανικής εγκληματικότητας, οι τρόποι αντιμετώπισής της και ο ρόλος της δικαιοσύνης των ανηλίκων στην Ευρωπαϊκή Ένωση» (2006/C 110/13)433\n5. ΚΥΑ 73461/2017 Πλαίσιο εφαρμογής του αναμορφωτικού μέτρου της παροχής κοινωφελούς εργασίας ανηλίκων και πίνακας φορέων που συμμετέχουν στην εφαρμογή του μέτρου (ΦΕΚ Β΄ 3647/2017)451


Ήλιος με δόντια - Ποιοι δρόμοι παραμένουν κλειστοί από την κακοκαιρία | Καιρός | News 24/7\nΉλιος με δόντια - Ποιοι δρόμοι παραμένουν κλειστοί από την κακοκαιρία\nΚαλύτερη η εικόνα του καιρού το Σάββατο με τα προβλήματα να παραμένουν κατά τόπους. Ποιες οδοί παραμένουν κλειστές και που απαιτείται υποχρεωτικά η χρήση αντιολιστθητικών αλυσίδων\nΔεκεμβρίου 23 2017 11:39\nΠιο ήπιο το σκηνικό του καιρού σε όλη τη χώρα σήμερα Σάββατο, με την έξοδο των εκδρομέων των Χριστουγέννων να γίνεται με πιο ομαλό τρόπο, τουλάχιστον συγκριτικά με τις ατελείωτες ουρές στο χιόνι που παρακολουθήσαμε το απόγευμα της Παρασκευής. Η Τροχαία εξέδωσε νωρίτερα το τελευταίο δελτίο κακοκαιρία και κυκλοφορίας, σύμφωνα με το οποίο παραμένουν κάποιοι δρόμοι κλειστοί, ενώ οι αρχές συντηρούν ανά τμήματα την απαγόρευση της κυκλοφορίας φορτηγών.\nΠαραμένει η διακοπή της κυκλοφορίας στην περιφερειακή οδό Πεντέλης - Νέας Μάκρης στο ύψος του "ΣΝΕΝ 141", ως τη λεωφόρο Διονίσου. Κλειστό και το ρεύμα προς Καπανδρίτι στην επαρχιακή οδό Καπανδριτίου από τις 19.40 το απόγευμα της Παρασκευής.\nΗ Τροχαία συνιστά τη χρήση αντιολισθητικών αλυσίδων τόσο στο 6ο χλμ της εθνικής Ελευσίνας - Θήβας με κατεύθυνση προς τη Θήβα, όσο και στη λεωφόρο Πάρνηθος από το τελεφερίκ ως το Καζίνο.\nΣτην Δράμα, κλειστός μένει ο επαρχιακός δρόμος Παρανεστίου Πρασινάδας έπειτα από καθίζηση του οδοστρώματος εξαιτίας κατολισθήσεων. Ίσια εικόνα και στην πλατεία του οικισμού Μεταμόρφωσης. Αντιολισθητικές αλυσίδες χρειάζονται στην εθνική Φλώρινας-Καστοριάς και σε τμήματα του οδικού δικτύου στην Χαλκιδική.\nΣτην Πελοπόννησο, έχουμε διακοπή της κυκλοφορίας στην Εθνική οδό Τρίπολης - Καλαμάτας από το πρώτο ως το 17ο χιλιόμετρο. Η Τροχαία έχει επιβάλλει απαγόρευση κυκλοφορίας σε φορτηγά άνω των 3,5 τόνων σε μια σειρά από σημεία το οδικού δικτύου στην Πελοπόννησο.\nΣτην Αιτωλοακαρνανία, κλειστός παραμένει ο δρόμος στην παλιά Εθνική οδό Αντιρρίου - Ιωαννίνων, στο ύψος της Κλεισούρας λόγω κατολισθήσεων. Προβλήματα παρουσιάζονται και στο ορεινό οδικό δίκτυο της Ναυπακτίας λόγω της καικαιρίας. Απαγόρευση κυκλοφορίας βαρέων οχημάτων έχουμε και στην Φθιώτιδα (1ο με 23ο χλμ της παλιάς Εθνικής Λαμίας - Δομοκού), καθώς και σειρά οδικών δικτύων της Εύβοιας.\nΑποκλεισμένες πέντε κοινότητες στα ορεινά της Ναυπάκτου\nΌσον αφορά την ηλεκτροδότηση, ο δήμαρχος είπε ότι παραμένουν χωρίς ρεύμα οι κοινότητες Αγία Τριάς, Κεντρική και Κοκκινοχώρι, σημειώνοντας ότι «έπειτα από επικοινωνία που είχα με την ΔΕΗ, γίνονται προσπάθειες, ώστε μέχρι το βράδυ να έχει επανέλθει το ρεύμα.»\nΔΕΙΤΕ ΑΝΑΛΥΤΙΚΟ ΔΕΛΤΙΟ ΤΗΣ ΑΣΤΥΝΟΜΙΑΣ\nΧωρίς προβλήματα διεξάγεται από νωρίς το πρωί η κυκλοφορία σε όλο το Εθνικό και Επαρχιακό δίκτυο του νομού Φθιώτιδας, σύμφωνα και με την τελευταία ενημέρωση της Πολιτικής Προστασίας και της Αστυνομίας. Η κίνηση παρουσιάζεται αυξημένη, καθώς πολλοί εκδρομείς προτίμησαν – σωστά – να μεταθέσουν τις διακοπές τους κατά μία ημέρα. Πρέπει να σημειώσουμε πάντως ότι στα χωριά της Δυτικής Φθιώτιδας και του Δομοκού έχει ξεκινήσει νέος αγώνας για να ανοίξει το δίκτυο και εσωτερικά, καθώς ορισμένα από αυτά ήταν απροσπέλαστα!\nΙδιαίτερη κίνηση παρουσιάζει και το κομμάτι του Ε65 που δόθηκε από χθες στην κυκλοφορία από Ξυνιάδα για Καρδίτσα και Τρίκαλα. Οι οδηγοί απολαμβάνουν προς το παρόν χωρίς διόδια τα 78,6 χιλιόμετρα του αυτοκινητοδρόμου.\nΑυξημένη η κίνηση στην Εθνική Αθηνών-Θεσσαλονίκης και στο ύψος της Θήβας, όπου ωστόσο τα οχήματα κινούνται κανονικά.


Ο Ιμπραήμ πασάς και οι σύγχρονοι μιμητές του | ΝΕΑ των ΦΙΛΙΑΤΩΝ\nΓράφει ο Απόστολος Τσιμογιάννης, Υπτγος ε.α, μέλος ΕΕ Logistics\nΗ εμπειρία, μου έχει διδάξει ότι πρέπει να δίνω σημασία στον τρόπο που γράφεται ένα κείμενο, στις λεπτομέρειες, καθώς και σε κάποια περίεργα λόγια που λέγονται σε ανύποπτο χρόνο.\nΘα ήθελα να θυμίσω ορισμένα γεγονότα, τα οποία αποδεικνύουν αυτό που έλεγε ο Φραγκλίνος Ρούσβελτ :«Οι άνθρωποι δεν είναι αιχμάλωτοι της μοίρας τους , αλλά των μυαλών τους» .\nΕίναι Απρίλιος του 1826, όταν ο Ιμπραήμ πασάς της Αιγύπτου παίρνει εντολή να καταπνίξει την Ελληνική επανάσταση, που ήδη κόντευε να καταρρεύσει από τις εμφύλιες διαμάχες. Στο συμβούλιο με τους επιτελείς του λέει : «…μέχρι το καλοκαίρι οι ραγιάδες θα προσκυνήσουν. Όσοι μείνουν ζωντανοί θα τους στείλω σκλάβους στην αραπιά. Θα φέρω φελάχους εδώ, να φυτρώσει άλλη ράτσα, να ξεχαστεί και τ’ όνομά τους».\nΙούλιος 2018, ο εκλεκτός φίλος του πρωθυπουργού από τα υπόγεια του Μαξίμου γράφει στο τουίτερ : «Θ’ αντικαταστήσουμε αυτόν τον φασιστικό λαό, με πολίτες του κόσμου». Όντα απολύτως συμπλεγματικά, ανήθικα, ύπουλα, πραγματικοί μισάνθρωποι. Γενίτσαροι !!!\nΜε τον νόμο Παρασκευόπουλου λοιπόν αποφυλακίζονται χιλιάδες κακοποιοί, ενώ σε άλλους επιβάλλονται ελαφρύτερες ποινές. Η εγκληματικότητα αυξάνεται και η ζωή των ανθρώπων γίνεται σχεδόν αφόρητη . Οι Τούρκοι παλαιότερα είχαν εφαρμόσει ανάλογη πρακτική στην Ίμβρο, όταν την μετέτρεψαν σε ανοικτή φυλακή. Συνέπεια αυτού η αναγκαστική φυγή των Ελλήνων κατοίκων.\nΧιλιάδες μετανάστες ,μουσουλμάνοι, τζιχαντιστές, στη πλειοψηφία νέοι άνδρες, αφήνονται ως άλλοι φελάχοι του Ιμπραήμ, να μπούνε στη χώρα για ν’ αλλοιώσουν σταδιακά την κοινωνία μας.\nΕφαρμόζεται συνειδητή φοροκαταιγίδα που διαλύει οικογενειακούς προϋπολογισμούς και επιχειρήσεις.\nΑναγκαστικοί πλειστηριασμοί ακινήτων, που θα είχαν αποφευχθεί ή περιοριστεί αν δεν είχαν καταρρεύσει και πουληθεί οι Τράπεζες , όπως με διαβεβαίωσε φίλος, υψηλόβαθμο στέλεχος τράπεζας.\nΕπιβραβεύεται η αναξιοκρατία και επικηρύσσεται η ΑΡΙΣΤΕΙΑ, γεγονός που αποτελεί τον κύριο λόγο μετανάστευσης νέων επιστημόνων.\nΠαρεμποδίζεται κάθε προσπάθεια για επένδυση και δημιουργία θέσεων εργασίας με προοπτική και όχι 4ωρη απασχόληση σε καφέ, μπάρ, διανομή.\nΟ ρατσισμός τους προς κάθε τι Ελληνικό, χριστιανικό, παραδοσιακό, φυσιολογικό είναι απύθμενος. Νομοθετούν για την προστασία κάθε μειοψηφίας και εναντίον της πλειοψηφίας.\nΑποδυναμώνεται η αστυνομία και εξευτελίζεται.\nΕπιχειρείται χειραγώγηση της δικαιοσύνης και των ΜΜΕ.\nΑξιοποιούν τις ελευθερίες της Δημοκρατίας για να την καταλύσουν.\nΕπιδεινώνεται η κατάσταση των Νοσοκομείων , όπου προτεραιότητα δίνεται στους μετανάστες.\nΕπιδιώκεται το κλείσιμο των Εθνικών θεμάτων, και όχι η επίλυσή τους υπέρ της πατρίδας , παραδίδοντας κυριαρχικά και ιστορικά δικαιώματα αιώνων.\nΕμποδίζεται με κάθε τρόπο η διατήρηση της ατομικής ανεξαρτησίας που πηγάζει από τη δυνατότητα να δουλεύεις με αξιοπρεπή μισθό ή να έχεις την επιχείρησή σου, οπότε δεν είσαι εύκολα χειραγωγίσιμος.\nΠροωθείται η σύγχυση, ο φόβος, η φαιά και η μαύρη προπαγάνδα.\nΝαρκοθετείται το έδαφος για την επόμενη κυβέρνηση , ουσιαστικά για τη χώρα. Όμως μέσα στην αγωνία τους κάνουν το ένα λάθος μετά το άλλο. Μόνοι τους απενεργοποιούν τις νάρκες και ορισμένες σκάνε επάνω τους.\nΜε αφορμή την πυρκαγιά στο Μάτι, επιδεικνύουν τον κυνισμό τους, την αδιαφορία προς τον άνθρωπο, την έλλειψη συναισθημάτων. Απορώ τι σκέφτονται όταν το βράδυ γυρίζουν στο σπίτι τους και αγκαλιάζουν τα παιδιά τους. Ο «καταληψίας», αποφεύγει να πεί ευθαρσώς «αναλαμβάνω την ευθύνη…»,αλλά «θέλω να αναλάβω….»\nΌλα αυτά δημιουργούν συνθήκες αναγκαστικής φυγής ή υποταγής.\nΌμως, «Πως γίνεται οι άλλοι να ορίζουν λίγο-λίγο τη μοίρα μας, να μας την επιβάλλουν κι’ εμείς να τη δεχόμαστε;» (Γιάννης Ρίτσος). Τίποτα δεν μπορεί να επιβληθεί, αν εμείς δεν συμφωνούμε.\nΣήμερα όμως, η Νέμεσις πλησιάζει και οι άθλιοι τρέμουν την οργή του κόσμου. Πριν από το μεγάλο σεισμό ακούγεται ένα μακρόσυρτο βουητό που προειδοποιεί για το κακό που έρχεται. Είναι η βουβή οργή.\nΌχι λοιπόν δεν θα μας τελειώσουν , ούτε θα μας διώξουν !! Το δικό τους τέλος έρχεται, αργά, βασανιστικά. Θα καίγονται λίγο-λίγο στη φωτιά που άναψαν και δεν θα βρίσκεται κανείς να τους βοηθήσει.\nΑυτή τη φορά δεν θα τους νικήσουμε με τα όπλα, αλλά με ειρηνικές -δημοκρατικές διαδικασίες. Έτσι δεν θα έχουν επιχειρήματα, θα απομυθοποιηθούν εντελώς και αυτό θα τους πονάει περισσότερο. Θα παρακαλούν να τελειώσει το μαρτύριό τους, αλλά θα πάνε μέχρι τέλος για να βλέπουν την ανικανότητά και το μίσος τους να γυρνάνε επάνω τους.\nΚαι η Ελλάδα μας θα ξαναγίνει όπως την ονειρευόμαστε. Το οφείλουμε στις επόμενες γενεές γιατί κάναμε πολλά λάθη. Τώρα πια δεν υπάρχουν δικαιολογίες γι’ άλλα λάθη , ούτε χρόνος για να διορθωθούν.\nΣυνελήφθησαν τρία μέλη κυκλώματος που ενέχονται σε παράνομη μεταφορά (13) αλλοδαπών\nΕκεί που οι αντάρτες του Ζέρβα ταπείνωσαν τους Γερμανούς… — ΕΛΛΑΣ


Μοντέρνες επιλογές για όλα τα γούστα και τις ώρες\nΗ θερμοκρασία αυξάνεται συνεχώς και το καλοκαίρι μπαίνει όλο και πιο έντονα στην καθημερινότητά μας. Η πιο ζεστή, αλλά και πιο φωτεινή εποχή του χρόνου, εκτός από την ανανέωση που χαρίζει στην ψυχολογία και τη διάθεσή μας, φέρνει κι ένα μοναδικό update στη γκαρνταρόμπα μας. Οι ίσιες γραμμές, τα αέρινα υφάσματα και τα άνετα σχέδια είναι βασικά στοιχεία των καλοκαιρινών συλλογών. Ακριβώς τα ίδια ισχύουν και για τα shoes designs. Ένα από τα πιο δημοφιλή καλοκαιρινά σχέδια είναι χωρίς δεύτερη σκέψη, οι σαγιονάρες. Το άλλοτε flip flops μόνο για την παραλία ή για το σπίτι, έχουν κερδίσει επάξια μία σημαντική θέση και στα all day, city looks.\nΠρώτο πάντοτε στις επιλογές μας, το διάσημο και αγαπημένο brand IPANEMA, το οποίο είναι συνυφασμένο με το καλοκαίρι. Οι αυθεντικές σαγιονάρες, απευθείας από τη Βραζιλία, κάνουν την εμφάνισή τους για ακόμα ένα καλοκαίρι για να «ξεσηκώσουν» τα βήματά μας. Είναι πλέον γεγονός ότι η IPANEMA είναι ορισμός του καλοκαιριού, της ζωντάνιας, του ήλιου και των διακοπών. Άλλωστε, η Βραζιλία, από όπου προέρχεται είναι η χώρα του κεφιού γι' αυτό και κανείς δε μπορεί να αντισταθεί στην τεράστια ποικιλία που διαθέτει. Αυτό που μπορούμε να πούμε με σιγουριά, είναι ότι αποτελεί μία μεγάλη έκπληξη κάθε χρόνο και κάθε καινούρια σεζόν ανυπομονούμε να ανακαλύψουμε τα καινούρια σχέδια.\nΣ’ αυτό το σημείο αξίζει να αναφέρουμε, πως δεν είναι μόνο η αισθητική και η ποιότητα που την κάνουν να ξεχωρίζουν. Ένα πολύ σημαντικό «βήμα» που έχει κάνει το brand τα τελευταία χρόνια είναι ότι έχει στρέψει την προσοχή του και στην προστασία του περιβάλλοντος, δείχνοντας πολύ μεγάλο σεβασμό και ευαισθητοποίηση. Η collection αποτελείται από σχέδια από 100% ανακυκλώσιμα υλικά και φιλικά προς το περιβάλλον, με διεθνείς πιστοποιήσεις. Είναι η νέα τάση που κυριαρχεί στο χώρο της μόδας γενικότερα, και είναι πολύ σημαντική η στήριξη της βιωσιμότητας. Και η ΙΡΑΝΕΜΑ πρωτοπορεί και σ’ αυτό τον ευαίσθητο τομέα. Μόδα και σεβασμός στο περιβάλλον μπορούν να προχωρήσουν παράλληλα για ένα πιο πράσινο μέλλον.\nΌπως σε κάθε συλλογή, έτσι και σ’ αυτήν τα σχέδια είναι πολλά για να ικανοποιήσουν όλα τα γούστα, ακόμα και των πιο απαιτητικών. Τα χρώματα κατέχουν μία πολύ σημαντική θέση στις τάσεις του φετινού καλοκαιριού και σε περίπτωση που λατρεύετε τις μονοχρωμίες θα συναντήσετε μοναδικές αποχρώσεις που θα σας κάνουν να ξεχωρίσετε. Έντονοι και δυναμικοί τόνοι, όπως είναι το όπως το κοραλί, το κίτρινο, το πετρόλ αλλά και πιο ουδέτεροι όπως της πούδρας, του χαλκού, του μπεζ και φυσικά του πάντα διαχρονικού μαύρου, σας περιμένουν να διαλέξετε αυτό που σας ταιριάζει. Για όλες εσάς που κρύβετε μία πιο «παιχνιδιάρικη» διάθεση, δε θα μπορείτε να αντισταθείτε στα printed designs.\nΕκτός όμως από τις all time classic flip flops, η συλλογή περιλαμβάνει και άλλα σχέδια που θα κάνουν τη διαφορά. Θα συναντήσετε σαγιονάρες με φάσα, οι οποίες αποτελούν must-have τους φετινούς καλοκαιρινούς μήνες και θα τις βρείτε τόσο σε φαρδιά όσο και σε πιο στενή εκδοχή. Από την άλλη πλευρά θα βρείτε και flat πέδιλα, τα οποία μπορείτε να τα φορέσετε όλες τις ώρες, από το πρωί μέχρι το βράδυ, ακόμα και στις εμφανίσεις σας στο γραφείο ή για ποτό με φίλους. Όποιο σχέδιο και να διαλέξετε θα ξετρελαθείτε!\nΓια εμφανίσεις all day long, οι οποίες θα μπορούν να σταθούν σε πλήθος περιστάσεων, δεν έχετε παρά να συνδυάσετε το αγαπημένο σας ζευγάρι, με το καθημερινό σας τζιν παντελόνι και ένα t-shirt. Άνετο, ευέλικτο και πρακτικό, πρόκειται για ένα σύνολο που δε θα μπορείτε να αποχωριστείτε. Αφήστε τα πέδιλά σας να κυριαρχήσουν και χρησιμοποιήστε τα υπόλοιπα κομμάτια συμπληρωματικά.\nΌπως αναφέραμε και προηγουμένως, τα νέα σχέδια της IPANEMA είναι ιδανικά και για τις πρωινές εμφανίσεις σας στο γραφείο. Για να δημιουργήσετε ένα ασφαλές και άκρως καλοκαιρινό σύνολο το μόνο που έχετε να κάνετε είναι να ταιριάξετε τις σαγιονάρες σας μ’ αέρινο φουστάνι. Προτιμήστε το φόρεμά σας να είναι σε έντονη απόχρωση και τα παπούτσια και η τσάντα σας σε φωτεινούς τόνους, όπως το λευκό.\nΑν επιθυμείτε να διατηρήσετε μία χαλαρή διάθεση για τις πρωινές σας βόλτες, τα flip flops είναι μονόδρομος. Επιλέξτε ένα co-ord, είτε skirt & top, είτε pants & top και «παντρέψτε» το με ένα υπέροχο ζευγάρι από bold flip flops. Η διχρωμία στις σαγιονάρες σας θα σας χαρίσει extra bonus.\nΠαρακολουθήστε το ανατρεπτικό βίντεο της νέας καμπάνιας παρακάτω:


12 Ιουνίου, 2016 12.06.2016 • 23:18\nμτφρ.: Ρένα Χατχούτ\nΤο πρώτο βιβλίο του νομπελίστα Αγγλου συγγραφέα, μια αλληγορία για την ανθρώπινη φύση, για την καταστροφική ορμή του να αποκτήσει ισχύ, να γίνει ο απόλυτος ηγεμών. Μολονότι οι κοινωνίες έχουν προοδεύσει, τα μέλη τους συνεχίζουν να κρύβουν πρωτόγονη επιθετικότητα και ανηθικότητα. Οταν το αεροπλάνο πέφτει σε ένα απομονωμένο και έρημο νησί, μια ομάδα επιζώντων νέων φοιτητών οδηγείται σε πρωτόγνωρες καταστάσεις, επιδεικνύοντας καταστροφικές τάσεις. Και… ο παράδεισος του νησιού μετατρέπεται σε κόλαση, η αθωότητα δίνει τη θέση της στη βία και την καχυποψία, το ομαδικό πνεύμα χάνεται, γιατί ο καθένας βρίσκεται απομονωμένος στον εαυτό του.\nμτφρ.: Μαργαρίτα Μπονάτσου\nΦανατικός υποστηρικτής των «Ηνωμένων Πολιτειών της Ευρώπης», ο Βέλγος φιλελεύθερος ασκεί κριτική στη σημερινή Ευρώπη. Τι απέγιναν τα οράματα του Ρομπέρ Σουμάν; Πώς κατέληξαν τα πλάνα του Ζαν Μονέ; Σε έναν γραφειοκρατικό μηχανισμό που αδυνατεί να αντιμετωπίσει τα πολιτικοοικονομικά προβλήματα, που αρνείται να ασκήσει αποτελεσματική εξωτερική πολιτική και που δεν κατορθώνει να αποτελέσει ισότιμο συνομιλητή με τους παγκόσμιους του ανταγωνιστές, τις ΗΠΑ και την Κίνα; Μόνο αν μετατραπεί σε δημοκρατική ομοσπονδία, λέει ο Verhofstadt, θα μπορέσει η Ευρώπη να προχωρήσει.\nΗ μελέτη του καθηγητή της αγγλικής γλώσσας σε πανεπιστήμιο της Οκλαχόμα δίνει χρήσιμα στοιχεία για την προσωπικότητα και το έργο του Αμερικανού συγγραφέα, ο οποίος επηρέασε διάφορες μορφές τέχνης: την λογοτεχνία, τις εικαστικές τέχνες, τον κινηματογράφο. Προσωπικότητα με έντονα πάθη, δύστροπος, συνέβαλε στη δημιουργία πολυσχιδούς έργου, με ιστορίες αλλόκοτες και σκοτεινές, κάνοντας ορατό τον τολμηρό κόσμο της φαντασίας και του υποσυνειδήτου. Απέδειξε ότι η φαντασία δεν έχει όρια και ότι είναι ικανός να δημιουργήσει πρωτότυπα έργα, ζώντας σε άθλιες συνθήκες.\nΗ σπουδαιότερη συλλογή βιβλίων που συγκροτήθηκε ποτέ\nΜε την οικονομική αρωγή του μαθητή του, Μεγάλου Αλεξάνδρου, ο Αριστοτέλης ενδεχομένως συγκρότησε στο πλατωνικό Λύκειο τη μεγαλύτερη βιβλιοθήκη του 4ου π.Χ. αιώνα, συγκεντρώνοντας έργα από το σύνολο της γραπτής παράδοσης. Διότι πώς αλλιώς θα ήταν σε θέση να συνομιλεί με τους προγενέστερους φιλοσόφους, παραθέτοντας εκτενώς και σχολιάζοντας κριτικά τις σκέψεις τους; Δεινός μελετητής των μυστικών της παγκόσμιας βιβλιοθηκονομίας, ο Κωνσταντίνος Σπ. Στάικος τεκμηριώνει πειστικά τις αρχαιογνωστικές υποθέσεις του.\nΑισώπου… παρα – μύθοι\nMια ανατρεπτική, εναλλακτική θεώρηση τριών γνωστών μύθων του Αισώπου είναι το νέο βιβλίο του Αριστείδη Δάγλα, με τίτλο «Αισώπου… παρα – μύθοι». Οι αξίες της συντροφικότητας, της συνεργασίας και της αλληλεγγύης, περισσότερο επίκαιρες από ποτέ, έρχονται να ακονιστούν και να αναδειχθούν, μέσα από την ανατροπή του νοηματικού ιστού των τριών μύθων του Αισώπου «Ο Τζίτζικας και τα Μυρμήγκια», «Η Αλεπού και η Καρακάξα», «Η Αλεπού και ο Πελαργός». Τα σκίτσα είναι της Λιάνας Δενεζάκη.\nΤο λογοτεχνικό περιβάλλον πριν από την Επτανησιακή Σχολή


Survivor: Η Σπυροπούλου δεν ήξερε ότι υπήρχαν παντού κάμερες! – politik.gr\nSurvivor: Η Σπυροπούλου δεν ήξερε ότι υπήρχαν παντού κάμερες!\n04/04/2018, 12:21 μμ\nΣε πρόσφατη συνέντευξη της η Κωνσταντίνα Σπυροπούλου μίλησε για τα συναισθήματα της σχετικά με την αποχώρηση της από το Survivor και την επιστροφή της από τον Αγ. Δομίνικο. Αυτό που μας εντυπωσίασε είναι ότι ισχυρίζεται πως δεν γνώριζε ότι υπήρχαν παντού κάμερες. Τι εννοεί;\nΤο πρώτο πράγμα που έκανε η Κωνσταντίνα Σπυροπούλου αφού η παραγωγή της επέστρεψε το κινητό της τηλέφωνο, μετά την αποχώρηση από το Survivor, ήταν να μιλήσει με τους γονείς της.\n«Μόλις άνοιξα το κινητό μου έκανα face time με τη μαμά μου. Οι γονείς μου έκλαιγαν. Οι πρώτες λέξεις που μου είπαν ήταν ότι είναι υπερήφανοι για μένα και πως χαίρονται που είμαι παιδί τους. Και να μη στενοχωριέμαι που έφυγα. Η μαμά μου καταλάβαινε ότι περνούσα τέλεια στην παραλία. Ότι παρά τις αντίξοες συνθήκες, μου άρεσε, ότι ήταν κάτι μοναδικό. Πόσα μηνύματα βρήκα; Ούτε που ξέρω. Ηταν πάρα πολλά. Άρχισα να τα διαβάζω ένα προς ένα. Το μυαλό μου δεν μπορούσε να συλλάβει τι έχει γίνει. Δεν μπορούσα να καταλάβω», ανέφερε στο Πρώτο Θέμα η παρουσιάστρια.\n«Τη βραδιά της αποχώρησης τα παιδιά από την παραγωγή μου κάνανε πλάκα. Με ρωτούσαν ‘ξέρεις ποια είσαι;’, ‘Ποια είμαι;’ Τους αντερωτούσα. ‘Είσαι η Ντίνα μας, είσαι η queen μας’. Δεν καταλάβαινα. Εγώ δεν ήμουν πολύ φανατική τηλεθεάτρια του ‘Survivor’. Δεν ήξερα ότι απέναντι από τους πάγκους στα αγωνίσματα υπάρχουν κάμερες που καταγράφουν τα πάντα ή ότι πέφτουν υπότιτλοι σε κάποια σημεία. Ίσως αυτό με βοήθησε. Ανυποψίαστη δεν ήμουν, γιατί είμαι άνθρωπος που έχει δουλέψει στην τηλεόραση. Όμως δεν το είχα μελετήσει, δεν πήγα στο παιχνίδι με οδηγίες χρήσεως», συμπλήρωσε η Κωνσταντίνα Σπυροπούλου.\nTags: Survivor, Σπυροπούλου\nΠασχαλινά δέματα και κοινωνική προσφορά στον Δ. Λαγκαδά


H Airbus παραδίδει το πρώτο ελικόπτερο H135 στην Κίνα - Πτήση & Διάστημα\nH Airbus παραδίδει το πρώτο ελικόπτερο H135 στην Κίνα\nΗ Airbus Helicopters έχει παραδώσει το πρώτο από τα συνολικά 100 ελαφρά ελικόπτερα H135 που προορίζονται για εταιρείες, υπηρεσίες κι οργανισμούς στην Κίνα βάσει συμφωνίας-πλαισίου του Ιουνίου 2016.\nΤα πρώτα πέντε αεροσκάφη θα κατασκευαστεί στις εγκαταστάσεις του κατασκευαστή στο Donauwörth της Γερμανίας. Έπειτα η τελική συναρμολόγηση των κινεζικών ελικοπτέρων θα μεταφερθεί σε νέες εγκαταστάσεις στο Qingdao της επαρχίας Shandong, που θα τεθούν σε λειτουργία το επόμενο έτος.\nΗ κατασκευή της νέας γραμμής τελικής συναρμολόγησης βρίσκεται σε εξέλιξη και θα πρέπει να ολοκληρωθεί μέχρι το τέλος του τρέχοντος έτους.\nΤο πρώτο από τα εκατό H135 είναι της διαμόρφωσης διακομιδής ασθενών και θα χρησιμοποιηθεί από την Επιτροπή Υγείας του Qingdao.\nΣε ποσο χρονο λετε να δουμε αντίγραφα του H135?\n1δις και βαλε κοσμος και δεν μπορουν να σχεδιασουν και να κατασκευασουν ενα ελικοπτερο….\nΚατά τ’ άλλα υπερδύναμη…!\nΘελουν και στελθ τρομαρα τους!\nμόνιμο μέλος του Σ.Α. του ΟΗΕ, δεύτερη μεγαλύτερη αεροπορία στον κόσμο, πυρηνική δύναμη, SSBN, SSN, αεροπλανοφόρα, μία οικονομία μέσα από την οποία περνούν όλες οι υπόλοιπες, 1+ δισεκατομμύριο πληθυσμός. Κατά τη γνώμη σας, τι τους λείπει για να θεωρηθούν υπερδύναμη και δη παγκόσμια;\nΤα στοιχεία που κατονομάζετε είναι το ένα μέρος της υπερδύναμης, το «υλικό» μέρος θα έλεγα, υπάρχει και το «πνευματικό μέρος» (ας το πούμε έτσι), όπως:\n1. Να έχεις συμμαχίες παντού στον κόσμο, οι ΗΠΑ εκτός από το NATO έχουν συμμάχους και άλλες χώρες.\n2. Να έχεις την δύναμη να επηρεάζεις τις αποφάσεις των άλλων χωρών υπέρ σου (εμπάργκο Ρωσίας).\n3. Να είσαι πρωτοπόρος στην τεχνολογία και όχι μόνο.\n4. Να έχεις γεωπολιτιστική δύναμη, συμπεριφερόμαστε με τον Αμερικανικό τρόπο ζωής όχι τον Κινέζικο.\n5. Να έχεις διαστημικό πρόγραμμα/ικανότητες όπως των ΗΠΑ.\n6. Να έχεις αυτάρκεια στους εξοπλισμούς σου από εγχώρια βιομηχανία.\n7. Να είσαι τουλάχιστον όμοιος με τον πρωτοπόρο, που οι Κινέζοι δεν είναι….!\nΑντιθέτως η Ρωσία είναι όμοια με την Αμερική!\nΠαλαιότερα, η κατοχή και μόνο ενός πυρηνικού όπλου ήταν αρκετό για να χαρακτηρίσει μία χώρα ως υπερδύναμη. Και πράγματι έτσι συνέβαινε. Δίνετε υπερβολική σημασία σε πολλά από αυτά. Ένα προς ένα όμως:\nΗ Κίνα δεν έχει ανάγκη τους συμμάχους των ΗΠΑ γιατί δεν έχει την πολιτική των ΗΠΑ. Ακόμα και αν την είχε, δεν έχει παρά δυομησι δεκαετίες που βγήκε από την απομόνωση. Δεν είναι εφικτό αλλά ούτε καν αυτοσκοπός να στήσει και να ηγηθεί ενός δικού της ΝΑΤΟ.\nΤο εμπάργκο της Ρωσίας δεν είναι και τόσο επιτυχημένο όσο θα ήθελαν οι ΗΠΑ να είναι, ούτε παράδειγμα προς μίμηση. Κρίνοντας από τις αντιδράσεις εντός των ΗΠΑ, μάλλον περισσότερα προβλήματα έχει δημιουργήσει. Παρόλαυτά, η Κίνα έχει καταφέρει επί σειρά ετών να επιβάλλει άτυπο διεθνές εμπάργκο στην Ταϊβάν χωρίς καν απειλή βίας. Όποιος πουλάει στην Ταϊβάν δεν πουλάει στην Κίνα. Με εξαίρεση τις ΗΠΑ έχει λειτουργήσει με όλους τους άλλους. Δεν υπάρχουν πολλές χώρες με εσωτερική αγορά τόσο μεγάλη που να μπορούν να εκβιάσουν εξωτερική πολιτική άλλων χωρών. Ένα συμβόλαιο σε κάποια Airbus ή Boeing να ακυρωθεί θα σημαίνει απώλεια δεκάδων χιλιάδων θέσεων εργασίας.\nΗ Κίνα είναι πλέον πρωτοπόρος στην τεχνολογία. Αντιγράφοντας και μιμούμενη; Ναι. Να είστε βέβαιος ότι πολλοί θα το ήθελαν, έστω κι έτσι. Μαζί με την Ιαπωνία και τη Νότια Κορέα είναι η καρδιά της τεχνολογίας παγκοσμίως. Κι όλα αυτά όχι με βήματα αλλά με άλματα. Όπως εμείς εδώ σε κάθε τετράγωνο έχουμε περίπτερο, εκεί έχουν παραγωγική εταιρεία ΙΤ. Παραγωγική, όχι φασόν. Αυτό… last year.\nΈχει διαστημικό πρόγραμμα. Είναι μάλιστα μία από τις μετρημένες στα δάχτυλα (του ενός χεριού) χώρες που έχουν στείλει άνθρωπο στο διάστημα, και μάλιστα έχοντας ξεκινήσει 40 χρόνια ΑΡΓΟΤΕΡΑ από τους υπόλοιπους. Έχει 100% αυτόνομη ικανότητα τοποθέτησης δορυφόρων σε τροχιά, εγχώριο σύστημα προσδιορισμού θέσης, εγχώριους δορυφόρους τηλεπισκόπησης, δοκιμασμένη αντιδορυφορική ικανότητα. Τι άλλο πρέπει να κάνει, να στείλει ταϊκοναύτη στο φεγγάρι; Και να λέει τι εν έτει 2018;\nΔεν υπάρχει χώρα με 100% αυτάρκεια σε εξοπλισμούς. Ακόμα κ οι ΗΠΑ πολλά από τα όπλα τους ή τα υποσυστήματα αυτών τα αγοράζουν έτοιμα από συμμαχικές χώρες (π.χ. οι κάνες των αρμάτων μάχης τους που ήδη αναφέρθηκε). Δεν είναι ότι δεν μπορούν να τις φτιάξουν εγχωρίως. Απλά τους κοστίζει λιγότερο και φθηνότερα και πιο άμεσα να αγοράσουν άδεια παραγωγής έτοιμου προϊόντος. Μα κι οι Κινέζοι το ίδιο κάνουν. Η Boeing μεχρι πρόσφατα αγόραζε υποσυστήματα και εξαρτήματα αεροπλοΐας από ρωσικές εταιρείες. Φυσικά και δεν σημαίνει τίποτα αυτό για την ικανότητα είτε της Boeing είτε των Ρώσων. It’s just business.\nΟι Κινέζοι δεν ενδιαφέρονται να μοιάσουν με τις ΗΠΑ. Γενικώς όποιος κρίνει την Κίνα με κριτήρια ΗΠΑ, είναι βέβαιο ότι θα καταλήξει σε πλάνες και λάθος συμπεράσματα.\nΓια reverse engineering τα θέλουν απλά η παραγγελία είναι για “ξεκάρφωμα”.\nΈχουν υπάρξει πολλές περιπτώσεις όπου όταν μπόρεσαν να βρουν αυτό που ήθελαν αγοράζοντάς το, προτίμησαν να το αγοράσουν. Είναι πολύ πιο εύκολο και γρήγορο αλλά και φτηνότερο.\nΤο πρόβλημα ήταν πάντα ότι δεν τους πούλαγαν αυτά που ήθελαν, και ειδικά από 1989 δε (γεγονότα πλατείας Τιέν Αν Μεν) η Κίνα τελεί υπό μόνιμο στρατιωτικό εμπάργκο. Τα εν θέματι ελικόπτερα δεν είναι στρατιωτικά, ούτε φέρουν στρατιωτικό εξοπλισμό / οπλισμό, οπότε μπορούν να πουληθούν. Σε άλλη περίπτωση ναι ο μόνος δρόμος θα ήταν να αποκτήσουν ένα με κάποιο τρόπο και να το αντιγράψουν.\nΕίναι γεγονός πάντως ότι η Κίνα τελεί υπό «προνομιακό» εμπάργκο. Στο Ιράν π.χ. δεν πουλάνε ΟΥΤΕ πολιτικά ελικόπτερα κι αεροσκάφη.


ΟΦΗ: Προπονήθηκαν και μπήκαν στην αποστολή για Παναθηναϊκό όσοι είχαν συμπτώματα δηλητηρίασης - Σκάι Πάτρας\nAuthor 19:04 22 Ιανουαρίου, 2021\nΟι παίκτες του ΟΦΗ που αντιμετώπιζαν έντονη δυσφορία, προπονήθηκαν και μπήκαν στην αποστολή για το ματς με τον Παναθηναϊκό, όπως και οι Ντε Γκουζμάν και Διαμαντής\nΣυναγερμός επικράτησε μετά το ματς Κυπέλλου με τον Βόλο στο στρατόπεδο του ΟΦΗ καθώς συνολικά δέκα μέλη της κρητικής ομάδας (επτά ποδοσφαιριστές) είχαν εμφανίσει συμπτώματα δηλητηρίασης.\nΤελικά, στην προπόνηση της Παρασκευής που έλαβε χώρα στο γήπεδο της Ηλιούπολης, όσοι παίκτες είχαν έντονη δυσφορία τα τελευταία 24ωρα, κατάφεραν να προπονηθούν και μπήκαν στην αποστολή για το εκτός έδρας ματς του Σαββάτου με τον Παναθηναϊκό. Σε αυτήν βρίσκονται και οι Ντε Γκουζμάν και Διαμαντής που ξεπέρασαν τα προβλήματα που αντιμετώπιζαν. Επιστροφή και για τον Βάτερμαν, ενώ εκτός έμειναν ο τραυματίας Μεγιάδο, ο τιμωρημένος Βούρος και οι γνωστοί μακροχρόνια απόντες.\nΟΦΗ: Δοκιμάζεται ο γιος του Αντώνη Νικοπολίδη\nΟ ΟΦΗ αποχαιρετά τον Γκέραρντ: Δεν θα σε ξεχάσουμε ποτέ Ολλανδέ, Ολλανδέ


ΣΗΜΕΙΟ 0: Ανοικτή επιστολή 12 πρωθυπουργών της ΕΕ για ανάπτυξη ο Παπαδήμος "ο δικός μας Λουκάς" απών!\nΑνοικτή επιστολή 12 πρωθυπουργών της ΕΕ για ανάπτυξη ο Παπαδήμος "ο δικός μας Λουκάς" απών!\nΜε το βλέμμα στο επόμενο Ευρωπαϊκό Συμβούλιο 12 πρωθυπουργοί της ΕΕ μεταξύ των οποίων ο Μάριο Μόντι ο Ντέιβιντ Κάμερον και ο Μαριάνο Ραχόι, έστειλαν μια ανοικτή επιστολή στον πρόεδρο της ΕΕ Βαν Ρομπάι και στον πρόεδρο της Κομισιόν Μπαρόζο που προτείνουν λύσεις για ανάπτυξη και έξοδο από την Κρίση.\nΑπό τις υπογραφές απουσιάζει αυτή του Έλληνα πρωθυπουργού Λουκά Παπαδήμου και των Σαρκοζί-Μέρκελ. Η επιστολή είναι το αποτέλεσμα συναντήσεων μεταξύ των πρωθυπουργών και άλλων ευρωπαίων ηγετών.\nΟ Ιταλός πρωθυπουργός Μάριο Μόντι τόνισε αναφερόμενος στη Γερμανία και στη Γαλλία, στη διάρκεια της παρουσίασης που έκανε για το αναπτυξιακό πλάνο ότι: "Πρέπει όμως το πεδίο να διευρυνθεί, δεν πρέπει κατ' ανάγκην να περιοριζόμεθα στους ανωτέρω δύο εταίρους".\nΕκτός από τη Βρετανία, την Ιταλία, και την Ισπανία, η Ολλανδία η Φινλανδία, η Ιρλανδία, η Τσεχία, η Σλοβακία, η Σουηδία, η Πολωνία, η Λετονία και η Εσθονία στηρίζουν επίσης το ίδιο πλάνο.\nΟι υπογράφοντες θέλουν να ευοδωθούν στο ορατό μέλλον οι εμπορικές συμφωνίες της ΕΕ με την Ινδία, τον Καναδά, την Ουκρανία, την Ιαπωνία,την ASEAN (Ένωση Εθνών Νοτιοανατολικής Ασίας) και την Mercosur (Εμπορικό σύμφωνο λατινοαμερικανικών κρατών).


Λάθος, πρόεδρε… | ΤΟ ΠΑΡΟΝ\nΕίναι η πρώτη φορά που ο Πρόεδρος της Δημοκρατίας, ο αρχηγός του κράτους, δεν θα παραστεί στην επέτειο της ηρωικής εξόδου των ελεύθερων πολιορκημένων. Ο κ. Παπούλιας αποφάσισε να μην παραβρεθεί. Αντιλαμβανόμαστε όλοι τους λόγους (επεισόδια, αποδοκιμασίες κ.ά.).\nΌμως, κύριε Πρόεδρε, θα πρέπει να αντιληφθείτε τι μήνυμα στέλνετε. Αλίμονο αν ο αρχηγός του κράτους δεν μπορεί να επισκεφθεί μια πόλη -και μάλιστα το Ιερό Μεσολόγγι- επειδή ενδέχεται κάποιοι να προχωρήσουν σε έκτροπα.\nΣε λίγο, μʼ αυτό το σκεπτικό, δεν θα μπορείτε να πάτε πουθενά… Γιʼ αυτό πρέπει να αναθεωρήσετε την απόφασή σας.\nΤην Κυριακή 8 Απριλίου οφείλετε σʼ εκείνους τους ήρωες που δεν υπολόγισαν τη ζωή τους, να είστε στον Κήπο των Ηρώων. Κι αυτό τους το οφείλουμε όλοι μας… Είναι τιμή για κάθε λαό της Γης να έχει ένα Μεσολόγγι.\nΑλλά και οι διαμαρτυρίες μπορούν να περιμένουν μια μέρα… Κι αυτό θα πρέπει να το καταλάβουμε όλοι με την παρουσία σας, κύριε Παπούλια, στη γιορτή της ηρωικής Εξόδου.\nΕίναι η πρώτη φορά που ο Πρόεδρος της Δημοκρατίας, ο αρχηγός του κράτους, δεν…


Ιστορική συμφωνία Ισραήλ-Αιγύπτου για φυσικό αέριο - Eco-Gas\nΤο Ισραήλ σύναψε «ιστορική» συμφωνία για τον εφοδιασμό της Αιγύπτου με φυσικό αέριο, ανακοίνωσε χθες ο Ισραηλινός πρωθυπουργός Μπενιαμίν Νετανιάχου.\nΌπως ανακοίνωσαν οι εταιρείες Delek και Noble, οι οποίες χειρίζονται τα τεμάχια Ταμάρ και Λεβιάθαν, έχουν υπογραφεί συμφωνίες με την αιγυπτιακή Dolphin Energy αξίας $15 δισ.\nΣύμφωνα με το πρακτορείο Bloomberg, οι παραγωγοί ενέργειας σχεδιάζουν να προμηθεύσουν περίπου 64 δισεκατομμύρια κυβικά μέτρα φυσικού αερίου από τα κοιτάσματα Ταμάρ και Λεβάθιαν για μια περίοδο δέκα ετών.\nΗ συμφωνία με την Αίγυπτο ακολουθεί συμφωνία με την Ιορδανία το 2016 και καθιστά την Noble Energy και τους Ισραηλινούς εταίρους της στο Χιούστον περιφερειακούς εξαγωγείς.\nΣημειώνεται ότι σημαντικά εμπόδια εξακολουθούν να υπάρχουν συμπεριλαμβανομένου του τρόπου μεταφοράς του φυσικού αερίου στην Αίγυπτο -αλλά η συμφωνία υποδηλώνει ότι το Ισραήλ και οι γείτονές του ενισχύουν τους δεσμούς τους καθώς επιδιώκουν να επωφεληθούν από τις μεγάλες ανακαλύψεις στην ανατολική Μεσόγειο τα τελευταία χρόνια.\nSkoda Octavia με diesel ή με φυσικό αέριο; Ποιό συμφέρει;


Ολόκληρη η συνέντευξη του πρωθυπουργού στο CNN - Mikrometoxos.gr\nΚυρ. Μητσοτάκης στο CNN: Σημαντική εξέλιξη για την Ελλάδα και τον τουρισμό το πιστοποιητικό εμβολιασμού\nΠΟΛΙΤΙΚΗ /Τετάρτη 17 Μαρτίου 2021, 17:10:36 / Τελευταία Ενημέρωση: 21:15 / Πηγή: ΑΠΕ-ΜΠΕ\nO πρωθυπουργός Κυριάκος Μητσοτάκης μίλησε στο CNN και τη δημοσιογράφο Julia Chatterley για την απόφαση της Ευρωπαϊκής Επιτροπής να δημιουργηθεί ένα Ψηφιακό Πράσινο Πιστοποιητικό για τα ταξίδια και τις μετακινήσεις στην ΕΕ (μετά από πρόταση της Ελλάδας τον Ιανουάριο), τη φετινή τουριστική σεζόν και την επιτυχή έκδοση του 30ετούς ομολόγου από τη χώρα μας.\nΟ Κυριάκος Μητσοτάκης υπογράμμισε τη σημασία του Ψηφιακού Πράσινου Πιστοποιητικού που όπως είπε θα μας επιτρέψει να ανοίξουμε τον τουρισμό με ασφάλεια για τις καλοκαιρινές διακοπές. Τοποθέτησε το ξεκίνημα της τουριστικής σεζόν γύρω στις 15 Μαΐου και τόνισε πως θα κάνουμε ό,τι περνάει από το χέρι μας για να εγγυηθούμε πως οι τουρίστες θα φθάσουν στη χώρα μας με τον πλέον ασφαλή τρόπο.\nΠαράλληλα αναγνώρισε ότι όλοι έχουν κουραστεί με το ζήτημα της αντιμετώπισης της πανδημίας και εκτίμησε ότι η επιδημιολογική καμπύλη αυτού του κύματος θα επιπεδωθεί μέσα στην επόμενη εβδομάδα ή τις 10 επόμενες μέρες και μετά θα αρχίσει να κινείται καθοδικά.\nΚλείνοντας δε τη συνέντευξή του και απαντώντας σε ερώτηση για την έκδοση του 30ετούς ομολόγου, ο κ. Μητσοτάκης τόνισε πως οι προοπτικές της χώρας είναι εξαιρετικά ευοίωνες και αναμένει υψηλό ρυθμό ανάπτυξης με το τέλος της πανδημίας.\nΟλόκληρη η συνέντευξη του πρωθυπουργού σε ανεπίσημη μετάφραση από τα αγγλικά, έχει ως εξής:\nJulia Chatterley: Η ΕΕ ανακοίνωσε σχέδια για ένα «διαβατήριο Covid» ή πιστοποίηση που θα επιτρέπει ταξίδια εντός του μπλοκ. Το πιστοποιητικό θα απαλλάσσει τους κατόχους του από μέτρα όπως η καραντίνα και θα μπορούσε να είναι σωτήριο για τις χώρες που στηρίζονται στην επανέναρξη του τουρισμού αυτό το καλοκαίρι. Μια από αυτές τις χώρες είναι η Ελλάδα. Κύριε Πρωθυπουργέ, χαίρομαι ιδιαίτερα που συνομιλούμε. Εάν θυμάμαι καλά, ήσασταν ο πρώτος ηγέτης της ΕΕ, τον Ιανουάριο, που ζητήσατε τέτοιου είδους πιστοποίηση. Και αν θυμάμαι σωστά συναντήσατε κάποιες αντιδράσεις από ορισμένα από τα μεγαλύτερα κράτη στην ΕΕ. Πώς νιώθετε σήμερα για αυτή την πρόταση;\nΚυριάκος Μητσοτάκης: Αυτό είναι αληθές Julia. Ήμουν ο πρώτος που έθεσα το ζήτημα ενός Ψηφιακού Πράσινου Πιστοποιητικού στα μέσα Ιανουαρίου, όταν ήταν απολύτως ξεκάθαρο για μένα ότι προς την άνοιξη ή το καλοκαίρι οι Ευρωπαίοι θα ένιωθαν πραγματικά την ανάγκη να ταξιδέψουν και ότι εμείς θα έπρεπε να τους διευκολύνουμε όσο το δυνατόν περισσότερο. Όντως τότε υπήρχαν αντιδράσεις αλλά είμαι πολύ χαρούμενος που σήμερα η Ευρωπαϊκή Επιτροπή επισήμως υιοθέτησε την ιδέα και κατέθεσε την πρότασή της για ένα Πράσινο Ψηφιακό Πιστοποιητικό, το οποίο θα διευκολύνει σημαντικά τα ταξίδια, κάτι που είναι βεβαίως πολύ σημαντικό για μια χώρα όπως η Ελλαδα που εξαρτάται σε μεγάλο βαθμό από τον τουρισμό. Τι είναι το Ψηφιακό Πράσινο Πιστοποιητικό; Είναι πολύ απλό. Είναι ένα απλό ψηφιακό αποδεικτικό είτε ότι ο κάτοχός του πιστοποιητικού έχει εμβολιαστεί, είτε ότι έχει υποβληθεί σε τεστ που βγήκε αρνητικό, είτε ότι έχει αναρρώσει από την Covid. Με αυτό το πιστοποιητικό θα μπορεί κανείς να εισέλθει σε μια χώρα όπως η Ελλάδα χωρίς να μπει σε καραντίνα και χωρίς επιπρόσθετα τεστ στα σύνορα της χώρας.\nΕπομένως, καθώς όλο και περισσότεροι πολίτες εμβολιάζονται, αναμένω πως αυτό το Ψηφιακό Πράσινο Πιστοποιητικό θα καθιερωθεί στα ταξίδια και θα μας επιτρέψει να ανοίξουμε τον τουρισμό με ασφάλεια για τις καλοκαιρινές διακοπές. Σκοπεύουμε να «εγκαινιάσουμε» την καλοκαιρινή σεζόν γύρω στις 15 Μαΐου και καθώς αναμένεται να εμβολιαστούν ακόμα περισσότεροι πολίτες εντός της ΕΕ στο δεύτερο τρίμηνο, αναμένω και σημαντική αύξηση των ταξιδιών. Συνεπώς, είμαι ικανοποιημένος με το γεγονός ότι αυτή η πρόταση υιοθετήθηκε από την Ευρωπαϊκή Επιτροπή και έχει γίνει δεκτή επί της αρχής από όλα τα μεγάλα κράτη – μέλη της ΕΕ.\nJulia Chatterley: Πόσο σημαντική είναι η αύξηση που αναμένετε και πώς θα διευκολυνθεί η κατάσταση; Γιατί γνωρίζω ότι ήδη έχετε κάνει κάποια βήματα από μόνοι σας. Έχετε υπογράψει μια συμφωνία ήδη με το Ισραήλ, μια από τις χώρες που πρωτοπορησαν στα ζητήματα εμβολιασμού, και επεξεργάζεστε συμφωνίες νομίζω με το Ηνωμένο Βασίλειο και την Σερβία, που επίσης είναι μπροστά στο ζήτημα του εμβολιασμού. Αυτά είναι αξιοσημείωτα βήματα, αλλά γιατί χρειάστηκε να τα κάνετε μόνοι σας;\nΚυριάκος Μητσοτάκης: Το μεγαλύτερο μέρος του τουρισμού μας προέρχεται από την ΕΕ, πράγμα που σημαίνει πως είναι πολύ σημαντικό να διασφαλίσουμε πως οι ταξιδιώτες που προέρχονται από την ΕΕ θα είναι σε θέση να ταξιδέψουν όσο πιο εύκολα γίνεται και χωρίς επιπρόσθετους περιορισμούς. Σε ό,τι αφορά τα ταξίδια από πολίτες εκτός της Ευρωπαϊκής Ένωσης, σκοπεύουμε να κινηθούμε με παραπλήσιο τρόπο. Όπως επισημάνατε, ξεκινήσαμε με το Ισραήλ καθώς το Ισραήλ έχει εμβολιάσει πάνω από το 50% του πληθυσμού του. Και η Ελλάδα αποτελεί δημοφιλή προορισμό για τους τουρίστες από το Ισραήλ. Σκοπεύουμε λοιπόν να αντιγράψουμε αυτή την πρακτική και με άλλες χώρες που δεν ανήκουν στην Ευρωπαϊκή Ένωση και αναμένω πως αυτό θα είναι και το βασικό εργαλείο που θα χρησιμοποιήσουμε με στόχο να διευκολύνουμε τα ταξίδια.\nΌπως είπατε, εξαρτόμαστε σε σημαντικό βαθμό από τον τουρισμό. Καταφέραμε πέρσι να ανοίξουμε τον τουρισμό μας και μάλιστα με τρόπο ασφαλή. Υποδεχτήκαμε μόνο ένα μέρος των τουριστών που θα μπορούσαμε να είχαμε υποδεχθεί υπό κανονικές συνθήκες και όντως αναμένουμε μια πολύ καλύτερη τουριστική σεζόν φέτος. Εκτός από το Ψηφιακό Πράσινο Πιστοποιητικό θα κάνουμε ό,τι περνάει από το χέρι μας για να εγγυηθούμε πως οι τουρίστες θα φτάσουν στη χώρα μας με τον πλέον ασφαλή τρόπο. Έχουμε θέσει σε εφαρμογή όλα τα απαραίτητα πρωτόκολλα ώστε οι τουρίστες να απολαύσουν την «ελληνική εμπειρία» χωρίς συμβιβασμούς, πάντα όμως θέτοντας την ασφάλειά τους ως προτεραιότητα. Ήμασταν σε θέση να το κάνουμε πέρσι και σίγουρα θα το κάνουμε και φέτος ακόμα καλύτερα, δεδομένου ότι πλέον έχουμε στη διάθεσή μας και επιπρόσθετα εργαλεία.\nJulia Chatterley: Και γνωρίζω πως η δική σας διαδικασία για το πιστοποιητικό εμβολιασμού είναι ψηφιοποιημένη. Το έχω δει στην πράξη. Πώς θα απαντούσατε σε μια κριτική που σας ασκείται, αλλά και στους προβληματισμούς στο εσωτερικό της χώρας, σύμφωνα με τους οποίους λόγω του τουρισμού που άνοιξε πέρσι είχατε ένα δεύτερο κύμα κρουσμάτων ενώ νωρίτερα είχατε καταφέρει να αντιμετωπίσετε το πρόβλημα απίστευτα καλά. Πόσο μεγάλος είναι ο κίνδυνος αύξησης των κρουσμάτων Covid παρά τα προληπτικά μέτρα που τίθενται σε ισχύ;\nΚυριάκος Μητσοτάκης: Όλες οι ευρωπαϊκές χώρες έχουν βιώσει δεύτερο ή τρίτο κύμα της πανδημίας. Κάποιες ευρωπαϊκές χώρες αντιμετωπίζουν ήδη το τέταρτο κύμα. Βλέπουμε μια αύξηση των κρουσμάτων αυτή την περίοδο που αντιστοιχεί στο τρίτο κύμα που είχαν πολλές ευρωπαϊκές χώρες πριν από δύο περίπου μήνες. Ωστόσο, καθώς εμβολιάζονται όλο και περισσότεροι πολίτες, αναμένουμε πως θα είμαστε σε θέση να αντιμετωπίσουμε την πανδημία πολύ πιο αποτελεσματικά. Και θα έλεγα πως είμαστε πιο μπροστά σε σχέση με τον προγραμματισμό. Είμαστε μια από τις χώρες με τους καλύτερους ρυθμούς εμβολιασμού εντός της ΕΕ. Και γνωρίζουμε πως όταν θα φτάσουμε στο ορόσημο να έχουν εμβολιαστεί όλοι οι πολίτες άνω των 60 τουλάχιστον με την πρώτη δόση και όλοι οι πολίτες με υποκείμενα νοσήματα, περί τα τέλη του Απριλίου, τότε η πίεση στο σύστημα υγείας μας και τα νοσοκομεία μας θα μειωθεί σημαντικά. Επομένως, αυτό είναι το σημείο που θα μπορούμε να περιμένουμε την επιστροφή σε κανονικές δραστηριότητες. Αυτό που συμβαίνει σήμερα στο Ισραήλ είναι σημαντικό. Ο κορονοϊός είναι ακόμα εκεί, οι άνθρωποι προφανώς νοσούν, αλλά το σύστημα υγείας τους είναι σε θέση να αντιμετωπίσει την κατάσταση χωρίς σημαντικές δυσκολίες. Αυτό είναι το σημείο στο οποίο θα μπορούμε να βρεθούμε κι εμείς σε έναν-δύο μήνες. Και νομίζω πως με αυτό τον τρόπο θα είμαστε σε θέση να αντιμετωπίσουμε την Covid τους επόμενους 6 με 12 μήνες.\nJulia Chatterley: Κατάφεραν επίσης να διασφαλίσουν την προμήθεια εμβολίων, ένα μέτωπο που η ΕΕ αντιμετώπισε προβλήματα. Εσείς χρησιμοποιείτε νομίζω το εμβόλιο της Pfizer και της AstraZeneca. Υπό το φως κάποιων προβληματισμών που εκφράστηκαν είδα ότι η Ελλάδα δεν ανέστειλε την χρήση του εμβολίου της AstraZeneca εν μέσω αντιδράσεων από διάφορες χώρες που προκάλεσαν σύγχυση, όπως και της ρυθμιστικής αρχής της Ευρώπης. Ποια είναι η γνώμη σας ως προς αυτόν το χειρισμό;\nΚυριάκος Μητσοτάκης: Καταρχάς θα ήθελα να επισημάνω ότι η Ευρώπη είναι περίπου δύο μήνες πίσω σε σχέση με τις ΗΠΑ και το Ηνωμένο Βασίλειο, σε ό,τι αφορά τον ρυθμό του εμβολιασμού. Υπήρχαν ξεκάθαρα οφέλη από την αγορά των εμβολίων σε ευρωπαϊκό επίπεδο, κυρίως για χώρες μεσαίου μεγέθους, όπως η Ελλάδα και σίγουρα υπήρξαν καθυστερήσεις που νομίζω αναγνωρίστηκαν και από την Ευρωπαϊκή Επιτροπή.\nΘα ήθελα να υπογραμμίσω πως σε επίπεδο ευρωπαϊκών ρυθμιστικών αρχών δεν υπήρξε κανένα μήνυμα που προκάλεσε σύγχυση. Ο EMA ήταν ξεκάθαρος υποστηρίζοντας ότι τα «υπέρ» του εμβολίου της AstraZeneca υπερτερούν ξεκάθαρα των όποιων «κατά». Και για τον λόγο αυτό η Ελλάδα ήταν μια από τις λίγες χώρες που κινήθηκε κόντρα στο ρεύμα και συνεχίζουμε τους εμβολιασμούς μας με το εμβόλιο της AstraZeneca. Αναμένεται αύριο η απόφαση του EMA. Αν ο ΕΜΑ μας πει ότι θα πρέπει να αναστείλουμε τους εμβολιασμούς, θα το κάνουμε αμέσως. Αλλά ειλικρινά, στο βαθμό που όλες οι ευρωπαϊκές χώρες μέχρι στιγμής έδειξαν την εμπιστοσύνη τους στην απόφαση αδειοδότησης του εμβολίου της AstraZeneca, δεν καταλαβαίνω γιατί θα πρέπει οι αποφάσεις να λαμβάνονται στο επίπεδο των κρατών-μελών. Βεβαίως κάθε χώρα είναι υπεύθυνη να χειριστεί το θέμα όπως η ίδια κρίνει ότι πρέπει να το χειριστεί. Αλλά εμείς έχουμε ευθυγραμμιστεί πλήρως με τις συστάσεις του EMA. Και μέχρι νεωτέρας θα συνεχίσουμε το πρόγραμμα εμβολιασμού μας με το εμβόλιο της AstraZeneca.\nJulia Chatterley: Συγχωρέστε με. Αυτό εννοούσα. Αναφερόμουν στη σύγχυση που επικρατεί με βάση την αντίδραση των κρατών-μελών της ΕΕ, τις διαφορετικές αντιδράσεις από τα κράτη μέλη ως προς το ζήτημα αυτό. Κύριε Πρωθυπουργέ, θα ήθελα να σας μιλήσω για την Ελλάδα και αυτό που ακούω από φίλους -έχω περάσει και εγώ μεγάλα διαστήματα στην Ελλάδα- ότι ο κόσμος έχει κουραστεί από το lockdown. Έχουν κουραστεί από την ανάγκη διαχείρισης της κρίσης. Και βλέπουν και τη διαθεσιμότητα των ΜΕΘ, των Μονάδων Εντατικής Θεραπείας. Και αναρωτιούνται εάν η στρατηγική που εφαρμόζεται είναι η σωστή. Θα μας μιλήσετε για τη στρατηγική που εφαρμόζετε με στόχο την ανάσχεση της πανδημίας και τις ανησυχίες που έχουν εκφραστεί πως ίσως στο κοντινό μέλλον η οικονομία θα αντιμετωπίσει προκλήσεις για άλλη μια φορά, δεδομένων και των δυσκολιών που έχει αντιμετωπίσει και στο παρελθόν η ελληνική οικονομία;\nΚυριάκος Μητσοτάκης: Ας είμαστε ειλικρινείς. Όλοι έχουν κουραστεί με το ζήτημα της αντιμετώπισης της πανδημίας. Και αυτό που βλέπουμε ως κόπωση, η οποία σχετίζεται με την Covid, σε όλη την Ευρώπη έχει κοινά χαρακτηριστικά. Ουσιαστικά περιορίσαμε την οικονομική μας δραστηριότητα τις τελευταίες 4 με 5 εβδομάδες καθώς περιμέναμε ένα τρίτο κύμα, το οποίο είναι σε εξέλιξη αυτή την στιγμή στην Ελλάδα. Αν δεν είχαμε λάβει αυτά τα μέτρα, η κατάσταση θα ήταν πολύ χειρότερη. Και βέβαια το σύστημα υγείας μας υφίσταται πίεση, αλλά είμαστε ακόμα σε θέση να αντιμετωπίσουμε την κατάσταση. Και είμαι απολύτως βέβαιος πως εάν δεν είχαμε κάνει τα βήματα που κάναμε πριν από έναν μήνα, θα ήμασταν αντιμέτωποι με μια πολύ σοβαρότερη κρίση. Και αναμένω πως η επιδημιολογική καμπύλη αυτού του κύματος θα επιπεδωθεί μέσα στην επόμενη εβδομάδα ή τις 10 επόμενες ημέρες, και μετά θα αρχίσει να κινείται καθοδικά. Γνωρίζετε πως αυτή είναι συνήθως η αλληλουχία.\nΤαυτόχρονα, θα πρέπει να κινηθούμε έξυπνα για το πώς από τη μία θα επιτρέψουμε στους πολίτες περισσότερες δραστηριότητες, χωρίς από την άλλη να κάνουμε συμβιβασμούς στη βασική μας στρατηγική που στόχο έχει την ανάσχεση της πανδημίας. Αυτή λοιπόν είναι και η ισορροπία που θα πρέπει να επιδιώξουμε. Πώς θα επιτρέψουμε στους πολίτες ένα μεγαλύτερο βαθμό ελευθερίας χωρίς όμως να θυσιάσουμε τη γενικότερη στρατηγική μας; Εκεί έχουμε στραμμένο το βλέμμα μας τώρα. Και αναμένονται ανακοινώσεις τις επόμενες 48 ώρες. Ταυτόχρονα, αυτό που θα πρέπει να υπογραμμίσω είναι πως έχουμε ενισχύσει σημαντικά το Eθνικό Σύστημα Υγείας. Τον τελευταίο χρόνο, υπερδιπλασιάστηκε ο αριθμός κλινών ΜΕΘ, κάτι που αποτελεί σημαντικό επίτευγμα για την Ελλάδα. Και αν κοιτάξει κανείς τις συνολικές στατιστικές, και τον τρόπο με τον οποίο η Ελλάδα αντιμετώπισε την πανδημία από την έναρξή της, η Ελλάδα σταθερά κατατάσσεται ως μια από τις χώρες με την καλύτερη επίδοση με βάση τον αριθμό των θανάτων ανά εκατομμύριο -που δυστυχώς είναι ο πιο αποτρόπαιος αλλά και ο πιο ενδεικτικός δείκτης του πώς μια χώρα αντιμετώπισε την πανδημία.\nΕπομένως θα αντιμετωπίσουμε και το τρίτο κύμα. Δεν έχω καμία αμφιβολία ως προς αυτό. Και καθώς θα αυξάνονται οι εμβολιασμοί θα είμαστε σε θέση να ξεκινήσουμε την επάνοδο στη φυσιολογική οικονομική δραστηριότητα. Και θα ανοίξουμε και τον τουρισμό το καλοκαίρι ώστε να μπορέσουν οι τουρίστες να μας επισκεφθούν με ασφάλεια και να μπορέσουν να απολαύσουν το μοναδικό ελληνικό καλοκαίρι όπως έκαναν και στο παρελθόν και όπως προσδοκούν ότι θα κάνουν και στο μέλλον. Ιδίως αυτές τις εποχές, ο κόσμος θα νιώθει πραγματικά την ανάγκη να ταξιδέψει και θέλουμε να βεβαιωθούμε πως εάν επιλέξουν να ταξιδέψουν θα έρθουν στην Ελλάδα, και πως η Ελλάδα θα είναι ο νούμερο ένα προορισμός τους.\nJulia Chatterley: Μη σας απασχολεί αυτό! Καθώς ετοιμαζόμουν για τη συνέντευξη, σήμερα το πρωί, γκούγκλαρα και ειλικρινά ονειρευόμουν. Ανακτάτε πλέον την ισορροπία πιστεύω και σε ένα ακόμα πεδίο, που είναι οι διεθνείς αγορές. Διάβασα το πρωί πως εκδίδετε ένα 30ετές ομόλογο. Δεδομένης της πρόσφατης ιστορίας είναι πιστεύω η πρώτη φορά από το 2008, αυτό είναι ένδειξη της ανάκτησης της εμπιστοσύνης από τις αγορές. Και έχουμε μόνο ένα λεπτό ακόμη αλλά θα ήθελα να μου το σχολιάσετε. Και αυτή η εξέλιξη είναι πολύ σημαντική για τη χώρα σας.\nΚυριάκος Μητσοτάκης: Σας ευχαριστώ. Εάν μιλούσαμε πριν από δύο χρόνια, μια τέτοια εξέλιξη, η έκδοση ενός 30ετούς ομολόγου, θα θεωρείτο αδιανόητη. Αλλά φέτος τα καταφέραμε. Και μάλιστα με ζήτηση υπερδεκαπλάσια σε σχέση με το ποσό που ζητούσε η Ελλάδα. Και θα συγκεντρώσουμε πιστεύω 2,5 δισ. ευρώ με ένα πολύ ελκυστικό επιτόκιο για 30ετές ομόλογο. Και αυτό αποτελεί απόδειξη πως η Ελλάδα έχει πλέον επιστρέψει με την έννοια πως έχουμε αφήσει οριστικά πίσω μας την οικονομική κρίση.\nΤο προοπτικές της χώρας είναι εξαιρετικά ευοίωνες. Αναμένω υψηλό ρυθμό ανάπτυξης με το τέλος της πανδημίας. Πολλοί επενδυτές έχουν πλέον στρέψει το βλέμμα τους στην Ελλάδα, καθώς η χώρα αποτελεί μια πολύ ενδιαφέρουσα και δελεαστική επενδυτική ευκαιρία. Και πιστεύω πως αυτό το 30ετές ομόλογο είναι ένα ακόμα βήμα προς την κατεύθυνση του να αφήσουμε πίσω μας οριστικά την περασμένη δεκαετία.


ΟΝΕΙΡΕΜEΝΑ ΧΡΟΝΙA: Το μυστήριο του πηγαδιού!\nΕνας τυπάς περπάταγε αμέριμνος στην εξοχή. Θαύμαζε τα λουλούδια, ανάπνεε τον καθαρό αέρα, όσπου ξαφνικά, περνάει δίπλα από τον γεμάτο φυτά φράχτη μιας πανάκριβης εξοχικής κατοικίας.\nΚαθώς θαύμαζε τα πολυτελή παραθύρια, ακούει από τον κήπο μια παιδική φωνή να επαναλαμβάνει: οτό, οτό οτό ...\n- Δεν πάμε καλά. Τι διάολο είναι τούτο πάλι, σκέφτεται. Κολάει το σώμα του στον φράχτη και προσπαθεί να κοιτάξει διακριτικά από πάνω. Πραγματικά, μέσα στην αυλή, ένα μικρό παιδάκι, πέντε με έξι χρονών, με τα χέρια ακουμπησμένα στο χείλος του πηγαδιού, κοιτούσε το χάος ίσια\nκάτω και μονολογούσε: οτό, οτό, οτό.\n- Δεν πάμε καθόλου καλά, σκέφτεται ο φίλος. Γεμάτος περιέργεια, σκυφτά - σκυφτά, περπατάει μέχρι την κοντινή αυλόπορτα. Μένοντας κρυμένος, κοιτάει με την άκρη του ματιού του να δει τι ακριβώς γίνεται.\nΚαμιά διαφορά. Ο μικρός, εξακολουθεί να σκέκεται με τα χέρια πάνω στο χείλος, ελαφρά γερμένος προς τα μέσα, και να μονολογεί:\nοτό, οτό, οτό.\nΟ φίλος κοιτάει δεξιά, κοιτάει αριστερά, σηκώνεται όρθιος, βάζει τα χέρια στις τσέπες, σηκώνει το κεφάλι ψηλά και αρχίζει να περπατάει σφυρίζοντας. Διασχίζει την αυλόπορτα, φτάνει πάνω από τον\nμικρούλη, και ρίχνει μια προσποιητή αφηρημένη ματιά μέσα στο πηγάδι, χωρίς να σταματήσει το σφύριγμα.\nΤζίφος. Το πηγάδι είναι φοβερά βαθύ και το μόνο που διακρίνει είναι σκοτάδι. Και ο μικρός εξακολουθεί: οτό, οτό, οτό.\nΟ φίλος αποφασίζει να το χειριστεί αλλιώς. Γονατίζει δίπλα στον μικρό, και με παιδική φωνή του λέει:\n- Γεια σου, παιδάκι. Τι κάνεις εδώ; Ο μικρός το βιολί του:\n- Οτό, οτό, οτό.\n- Τι είναι μες το πηγάδι; Τα ίδια.\nΟ φίλος τα παίρνει στο κρανίο. Σηκώνεται ξανά όρθιος, αποφασισμένος να λύσει το όλο αίνιγμα. Πλησιάζει το χείλος του πηγαδιού. Κοιτάει έντονα μέσα. Αβυσσος. Ακουμπάει το χέρια του στο\nχείλος και ξανακοιτάει. Σκοτάδι. Μεταφέρει το βάρος του στα χέρια του, γέρνει πάνω από το πηγάδι, και προσπαθεί να διακρίνει οτιδήποτε στο βάθος του. Ο μίκρος δίπλα το χαβά του. Οτό, οτό, οτό. Ο φίλος γέρνει ακομη περισσότερο. Βρίσκεται τώρα σχεδόν ολόκληρος πάνω από το πηγάδι. Κοιτάζει με ένταση το σκοτάδι κάτω. ξαφνικά, ο μικρός, μετακινήται απότομα. Ερχεται από πίσω του και με μια ελαφριά σκουντιά, τον αναγκάζει να χάσει την ισοροπία του. Ο φίλος τρεκλίζει, προσπαθει να βρει κάτι να κρατηθεί, κουνάει απελπισμένα τα χέρια του γύρω-γύρω στον αερά και με ένα μακρόσυρτο ΑΑΑααααα ... βουτάει προς τον πάτο του πηγαδιού.\nΟ μικρός, ατάραχος, επανέρχεται στην προηγούμενη θέση του, ακουμπάει τα χέρια του πάνω στο χείλος του πηγαδιού και συνεχίζει:\nΕννιά, εννιά, εννιά ...\nΑναρτήθηκε από skouliki στις 4:47 μ.μ.\nΑνώνυμος Σάββατο, 12 Μαΐου 2012 - 11:37:00 μ.μ. EEST\nΤους ξέκανε ολους ο μικρος!!!\nΓια χρυσαυγοπουλο το κοβω!\nskouliki Κυριακή, 13 Μαΐου 2012 - 10:20:00 π.μ. EEST\nΈνας δρόμος αρκεί


Apple iPhone 12: με ακουστικά και 2 κουτιά στη Γαλλία - GizChina Greece\nApple iPhone 12: με ακουστικά και 2 κουτιά στη Γαλλία\nΤο 2020 η Apple έλαβε θέση ενάντια στις περιττές εκπομπές άνθρακα (παράλληλα με χρήματα για την παραγωγή αξεσουάρ) και αφαίρεσε το φορτιστή και τα ακουστικά από το πακέτο λιανικής iPhone 12 και 12 Pro, καθώς και από αυτό του iPhone 11, SE (2020) και XR. Στην Ευρώπη η Γαλλία απαιτεί από τους κατασκευαστές να στέλνουν ακουστικά μαζί με όλα τα κινητά που πωλούνται βάση νόμου (για τους οδηγούς αυτοκινήτων), οπότε η Apple έπρεπε να φιλοξενήσει ένα ζευγάρι EarPods με τα iPhone της.\nΕπειδή το νέο μικρότερο κουτί λιανικής πώλησης iPhone της Apple είναι στάνταρ σε όλο τον κόσμο, τα ακουστικά μπήκαν σε ένα τεράστιο κουτί. Σημειώστε ότι η Apple εξακολουθεί να μην περιλαμβάνει φορτιστή στην συσκευασία, μόνο τα ακουστικά. Η Apple συμβουλεύει τους πελάτες της να χρησιμοποιούν υπάρχοντες φορτιστές και EarPods, αλλά πωλεί επίσης έναν νέο ενσύρματο φορτιστή 20W για 19 $ / 25 $, τον ασύρματο φορτιστή MagSafe για $ 39 / € 45, ενώ έχει αφαιρέσει 10 $ από την τιμή των EarPods – τώρα 19 $ / 19 €.\nΔιαβάστε επίσης: Apple: σκέψεις για μεταφορά της παραγωγής του iPhone στις ΗΠΑ\nApple – μειώνει την απόδοση του A14 Bionic στο iPhone 12;\nNext post iPhone 12 / 12 Pro: 20% μικρότερη αυτονομία όταν είναι σε 5G\nPrevious post OnePlus Nord N10 5G: διέρρευσε teaser με το σχέδιο του κινητού\nHonor 8A: ανακοίνωση στις 8 Ιανουαρίου με Helio P35 και waterdrop notch!


Κοινό άρθρο Αναπληρωτή Υπουργού Εξωτερικών, Γ. Κατρούγκαλου και 6 Ευρωπαίων ομολόγων του για μια κοινωνική Ευρώπη - Ανακοινώσεις - Δηλώσεις - Ομιλίες\nΑρχική Επικαιρότητα Ανακοινώσεις - Δηλώσεις - Ομιλίες Κοινό άρθρο Αναπληρωτή Υπουργού Εξωτερικών, Γ. Κατρούγκαλου και 6 Ευρωπαίων ομολόγων του για μια κοινωνική Ευρώπη\nΚοινό άρθρο Αναπληρωτή Υπουργού Εξωτερικών, Γ. Κατρούγκαλου και 6 Ευρωπαίων ομολόγων του για μια κοινωνική Ευρώπη\n«ΓΙΑ ΜΙΑ ΚΟΙΝΩΝΙΚΗ ΕΥΡΩΠΗ\nΠριν από 60 χρόνια, οι λαοί της Ευρώπης έθεσαν τα θεμέλια της Ευρωπαϊκής Ένωσης – μία μεγάλη επιτυχία για την προώθηση της ειρήνης, της δημοκρατίας, της ισότητας, της ευημερίας και της αλληλεγγύης. Η Ένωση έχει να επιδείξει μεγάλο κατάλογο επιτυχιών, πολλά επιτεύγματα τα οποία τιμούμε και πολλά για τα οποία μπορούμε να είμαστε περήφανοι. Αλλά κανένα από αυτά δεν μπορεί να θεωρηθεί δεδομένο, και κανένα δεν είναι τέλειο.\nΟ κόσμος γύρω μας αλλάζει ιλιγγιωδώς. Ο εθνικισμός αναβιώνει. Οι λαϊκιστικές τάσεις αναζωπυρώνονται. Εάν προσκολληθούμε στα στενά μας συμφέροντα, διατρέχουμε τον κίνδυνο να χάσουμε τις κοινές προτεραιότητες και την αλληλεγγύη μεταξύ των κρατών-μελών. Διογκώνεται η εντύπωση ότι η Ευρωπαϊκή Ένωση είναι ανίκανη να αντιμετωπίσει τις προκλήσεις της εποχής. Η εμπιστοσύνη των ευρωπαίων ψηφοφόρων διαβρώνεται, και απειλούνται τα θεμέλια καθεαυτά της πολιτικής μας κοινότητάς.\nΒρισκόμαστε σε ένα σταυροδρόμι. Ο μόνος τρόπος για να επιτύχουμε, είναι να στρέψουμε άμεσα το τιμόνι προς την κατεύθυνση μίας πιο δίκαιης, πιο κοινωνικής, πιο αξιακής Ένωσης. Ως Υπουργοί Ευρωπαϊκών Υποθέσεων προοδευτικών κομμάτων, πάντα προασπιζόμαστε την δημοκρατία, την αλληλεγγύη και τα θεμελιώδη δικαιώματα. Αυτές οι Αρχές βρίσκονται στην καρδιά της κοινής ευρωπαϊκής μας ταυτότητας και είναι το θεμέλιο πάνω στο οποίο πρέπει να χτίσουμε. Η εμπιστοσύνη θα αποκατασταθεί μόνο αν προωθήσουμε την εφαρμογή γνήσιας ισότητας, ισονομίας και κοινωνικής δικαιοσύνης για τους πολίτες ολόκληρης της Ευρώπης. Η κοινωνική πρόοδος πρέπει πάντα να σημαίνει σύγκλιση προς το καλύτερο.\nΠρώτα απ’ όλα, μετά από χρόνια οικονομικής στασιμότητας, πρέπει να αποκαταστήσουμε τις οικονομίες μας, με έναν περιβαλλοντικά και κοινωνικά βιώσιμο τρόπο, λαμβάνοντας υπόψη και την μετάβαση στην ψηφιακή τεχνολογία. Ως προοδευτικοί στην Ευρώπη, παλεύουμε για περισσότερες επενδύσεις, αλλά και για μία προσέγγιση που να μην αποσκοπεί αποκλειστικά και μόνο στην δημοσιονομική εξυγίανση, αλλά και να θέτει ως κύριες προτεραιότητες την ανάπτυξη. Η αποκατάσταση ισορροπίας μεταξύ αυτών των πολιτικών, όχι μόνο συμβαδίζει με την καλή διαχείριση των δημοσίων προϋπολογισμών, αλλά επιπλέον ενδυναμώνει τη βιωσιμότητά τους. Θα συνεχίσουμε να αγωνιζόμαστε κατά των ανισοτήτων, για να εξασφαλίσουμε την ανοδική κοινωνική και οικονομική σύγκλιση, τόσο μεταξύ των κρατών μελών, όσο και στο εσωτερικό τους, καθώς και τη βιώσιμη ανάπτυξη χωρίς αποκλεισμούς. Θα παλέψουμε για δικαιοσύνη, περιλαμβανομένης της δημοσιονομικής δικαιοσύνης, και θα πατάξουμε την φορολογική απάτη και την φοροδιαφυγή. Θα εντείνουμε τις προσπάθειές μας να μετατρέψουμε το ευρώ σε μοχλό ανάπτυξης και σύγκλισης στην Ευρωπαϊκή Ένωση, μέσω της συμπλήρωσης και της μεταρρύθμισης της Οικονομικής και Νομισματικής Ένωσης.\nΈχει φτάσει πλέον η στιγμή να κάνουμε την Ευρωπαϊκή Ένωση μία κοινωνική ένωση, με ισχυρά δικαιώματα για όλους τους εργαζόμενους, ισότητα των φύλων, με ποιοτική και ασφαλή εργασία, παίρνοντας αποτελεσματικά μέτρα για την αντιμετώπιση της ανεργίας των νέων, την ανισότητα των εισοδημάτων και τις τεράστιες διαφορές στις συνθήκες διαβίωσης και την κοινωνική ασφάλιση. Θέλουμε την εξασφάλιση ενός κατώτατου μισθού σε όλα τα κράτη μέλη, σε συνάρτηση με τις εθνικές πρακτικές και το ρόλο των κοινωνικών εταίρων σε κάθε χώρα. Πρέπει να συνεργαστούμε στενά με τους κοινωνικούς εταίρους για την διαμόρφωση του κράτους πρόνοιας και της κοινωνικής προστασίας ώστε να ανταποκρίνονται στις ανάγκες των ταχύτατα μεταβαλλόμενων οικονομιών. Και δεν πρέπει να επιδεικνύουμε καμία ανοχή στο κοινωνικό dumping, όποτε και όπου συμβαίνει. Για όλους αυτούς τους λόγους, θέλουμε να συμπεριληφθεί στην επερχόμενη διακήρυξη της Ρώμης ένας ισχυρός πυλώνας κοινωνικών δικαιωμάτων για την Ευρωπαϊκή Ένωση, και προσβλέπουμε στη πραγματοποίηση βημάτων προόδου για δίκαιη εργασία και την ανάπτυξη χωρίς αποκλεισμούς, όταν οι ευρωπαίοι ηγέτες συναντηθούν στην μείζονος σημασίας Κοινωνική Σύνοδο Κορυφής στη Σουηδία, στα τέλη του έτους.\nΤα κοινωνικά δικαιώματα και η αντιμετώπιση του αποκλεισμού εντός της Ευρωπαϊκής Ένωσης πρέπει να είναι θεμελιώδη στοιχεία της Ενιαίας Αγοράς, και όχι μόνο μία υποσημείωση στις διακηρύξεις της. Η κυρίαρχη δέσμευση της ΕΕ πρέπει να είναι για ένα μοντέλο που συνδυάζει οικονομική ανάπτυξη με κοινωνική ασφάλεια. Χρειαζόμαστε περισσότερη συνοχή στις πολιτικές μας για να κρατήσουμε ζωντανή αυτή την υπόσχεση. Αυτό σημαίνει μεγαλύτερη ανάπτυξη της ενιαίας αγοράς, μεταρρύθμιση των οικονομιών μας, εξυγίανση των δημοσίων νοικοκυριών μας. Αλλά για να επιτύχουμε όλα τα παραπάνω πρέπει πάντα να λαμβάνουμε υπόψη τις κοινωνικές επιπτώσεις των πολιτικών που εφαρμόζουμε, και να διερωτόμαστε αν πράγματι ανταποκρίνονται στους στόχους που θέσαμε στους εαυτούς μας.\nΓια παράδειγμα, εξακολουθούμε να μην έχουμε επιτύχει το στόχο του 75% στην απασχόληση, να μην έχουμε φτάσει τον επιδιωκόμενο στόχο στις επενδύσεις σε έρευνα και παιδεία, και να μην έχουμε μειώσει τις διακρίσεις των φύλων και τα επίπεδα φτώχειας στα επίπεδα που είχαμε συμφωνήσει. Συνεπώς, όλες οι προοδευτικές δυνάμεις της Ευρώπης, θα πρέπει να ασκήσουμε περαιτέρω πίεση ώστε να εξισορροπήσουμε τις ευρωπαϊκές πολιτικές, θέτοντας ως προτεραιότητες την κοινωνική πρόνοια και τα κοινωνικά δικαιώματα.\nΗ Ευρώπη πρέπει να είναι ανένδοτη στην στήριξη και την υπεράσπιση της δημοκρατίας και του κράτους δικαίου, τόσο στην ήπειρό μας όσο και έξω από αυτήν. Αν υφίστανται παραβιάσεις, θα πρέπει να υπάρχουν συνέπειες. Επιπλέον, θα πρέπει να γίνουμε πρωτοπόροι σε αυτά τα ζητήματα – ιδιαίτερα σε μια εποχή όπου η διεθνής δράση για την κλιματική αλλαγή, την βιωσιμότητα και την ασφάλεια διακυβεύεται από τάσεις απομονωτισμού. Μία προοδευτική Ευρώπη θα πρέπει να θέσει τα δικά της πρότυπα, και να ζητήσει εξίσου υψηλά πρότυπα από τους εταίρους της.\nΠρέπει να δράσουμε άμεσα για να αντιμετωπίσουμε την προσφυγική κρίση. Η Ευρώπη ήταν πάντα μια ήπειρος μετανάστευσης. Είμαστε αποφασισμένοι να υπερασπιστούμε τις αρχές μας, όπως έχουμε πράξει πάντα, με μία ανθρωπιστική, ισχυρή και αποτελεσματική ευρωπαϊκή πολιτική Ασύλου, που να περιλαμβάνει δίκαιους μηχανισμούς καταμερισμού υποχρεώσεων και ευθυνών. Πρέπει επίσης να εργαστούμε από κοινού με τις γειτονικές μας χώρες και άλλους εταίρους για να αντιμετωπίσουμε τα γενεσιουργά αίτια της μετανάστευσης, και όχι μόνο να διαχειριζόμαστε τα αποτελέσματά της. Παράλληλα, είναι ζωτικής σημασίας να ενισχύσουμε τον έλεγχο των κοινών μας εξωτερικών συνόρων με τη νέα Ευρωπαϊκή Ακτοφυλακή.\nΗ ασφάλεια των ευρωπαίων πολιτών είναι ύψιστη προτεραιότητα – αλλά μπορεί να διασφαλισθεί μόνο μέσω της συνεργασίας και της διαφάνειας. Η κοινή προσέγγιση αποτελεί την καλύτερη προσέγγιση, ειδικά στην μάχη κατά της διακρατικά δρώσας τρομοκρατίας. Αλλά πρέπει παράλληλα να προστατέψουμε όλα όσα εκτιμούμε ως ύπατες αξίες στις κοινωνίες μας – την ανοχή, την εξωστρέφεια και τα ανθρώπινα δικαιώματα – από αυτούς που προσπαθούν να τα υποσκάψουν.\nΈνα είναι σίγουρο: η Ευρώπη του αύριο δεν θα είναι ίδια με την Ευρώπη του χθες. Νέες, κοινές προκλήσεις - γεωπολιτικές μεταβολές, η ευρεία ψηφιοποίηση και η πράσινη μετάβαση – απαιτούν νέες, κοινές λύσεις. Δεν πρέπει να φοβόμαστε τις νέες προκλήσεις, αν μείνουμε ενωμένοι.\nΩστόσο βλέπουμε, μεταξύ των κρατών μελών , διαφορετικά επίπεδα φιλοδοξίας στην περαιτέρω ανάπτυξη της ΕΕ για να αντιμετωπίσει αυτές τις προκλήσεις, και αυτό όχι μόνο ως αποτέλεσμα του Brexit. Ισχύουν όμως ισότιμοι όροι συμμετοχής στις πολιτικές της Ένωσης, που είναι απολύτως ξεκάθαροι: Έχουμε μία Συνθήκη που εφαρμόζεται σε όλους και που αφήνει χώρο σε κάποια κράτη μέλη να συνεργαστούν στενότερα, αν ένα συγκεκριμένο ζήτημα μπορεί να αντιμετωπιστεί καλύτερα από κοινού μεταξύ τους. Είμαστε πεπεισμένοι ότι κοινές λύσεις και απτά αποτελέσματα είναι ο καλύτερος τρόπος για να χειριστούμε την σημερινή κρίση εμπιστοσύνης.\nΟι εθνικιστικές τάσεις της συγκυρίας δεν θα αντιμετωπίσουν καμία από τις μεγάλες σημερινές προκλήσεις. Η ΕΕ είναι η απάντησή μας στον παγκοσμιοποιημένο κόσμο και θα την υπερασπιστούμε ενάντια σε όλες τις απειλές, τρέχουσες και μελλοντικές.\nΟι Υπουργοί Ευρωπαϊκών Υποθέσεων\nΓιώργος Κατρούγκαλος (ΑΝΥΠΕΞ Ελλάδας)\nHarlem Désir (Γαλλία)\nSandro Gozi (Ιταλία)\nCarmelo Abela (Μάλτα)\nMargarida Marques (Πορτογαλία)\nTomáš Prouza (Τσεχία)\nMichael Roth, (Γερμανία)».


Σάσα Βούλγαρη: Όλη η αλήθεια για τα παραμύθια - Press Publica | Δημοσιογραφία για το δημόσιο συμφέρον\nΑρχική Πολιτισμός Σάσα Βούλγαρη: Όλη η αλήθεια για τα παραμύθια\nΣάσα Βούλγαρη: Όλη η αλήθεια για τα παραμύθια\nΣτο Ίδρυμα Μιχάλης Κακογιάννης, τα τρία πρώτα Σάββατα του Φεβρουαρίου και τα τρία πρώτα Σάββατα του Μαρτίου στις 17.00 – 18.30 το απόγευμα. Μιλάμε με την Σάσα Βούλγαρη, από τους πρωτοπόρους της προφορικής αφήγησης στην Ελλάδα, από το 1993.\nΔιδάσκει Τεχνική της Αφήγησης και Δημιουργική Γραφή με τη δική της Μέθοδο Εκπαίδευσης από το 1995. Γνωστοποίησε ευρέως την Προφορική Νεο-Αφήγηση στην Ελλάδα, με σταθερά προγράμματα σε Σχολεία, Μουσεία, Βιβλιοθήκες και σημαντικά Πολιτιστικά Ιδρύματα και την Ελληνική Τηλεόραση (ΕΤ1).Είναι η πρώτη Eλληνίδα προφορική αφηγήτρια που προτάθηκε για το Διεθνές Βραβείο Astrid Lindgren Memorial Award (δύο φορές υποψήφια της SCBWI – Greece το 2014 και το 2015).\n-Τι ακριβώς θα παρουσιάσεις;\nΕίναι μια νέα μου ιδέα: πρόκειται για μία διαδραστική μορφή μικρών σεμιναρίων, με χρήση power point (μοιάζουν με μικρά παραμυθένια «ταινιάκια», γεμάτα όμορφες εικόνες), με θεωρητικό κομμάτι και με αφήγηση ιστοριών που σχετίζονται με το θέμα της κάθε συνάντησης. Ενιοτε θα υπάρχουν “guest stars” καλεσμένοι. Η ιδέα είναι να περάσει κάποιος όμορφα και δημιουργικά μαθαίνοντας βασικές γνώσεις για το λαϊκό παραμύθι και την αφήγηση. Τα σεμινάρια λειτουργούν μεμονομένα αλλά και σαν σύνολο (όπου παρέχεται έκπτωση, υλικό – βιβλιογραφία και βεβαίωση παρακολούθησης).\n-Σε ποιούς απευθύνεται;\nΣε όλους!!! Σίγουρα σε άτομα που ασχολούνται με την εκπαίδευση, την επικοινωνία, την ψυχολογία, κ.λ.π. αλλά και σε γονείς, σε… τροχονόμους, ζαχαροπλάστες, κηπουρούς, κομπιουτεράδες, όπως λέω χαριτολογώντας… Τελικά σε όποιον αγαπά τα παραμύθια! Ας μην ξεχνάμε ότι το storytelling έχει μπει ακόμα και στο επιχειρηματικό κομμάτι. Ίσως έχει ενδιαφέρον να πω ότι είναι η τρίτη χρονιά που με προσκαλούν στο Οικονομικό Πανεπιστήμιο για να μιλήσω σε τελειόφοιτους για το αντικείμενό μου!\n-Παραμύθια για μικρούς ή και για μεγάλους;\nΚαι για μικρούς και για μεγάλους με άλλο υλικό και προσανατολισμό, ενίοτε.\nΑλλά, κυρίως για ενήλικες – έτσι ήταν από παλιά – γιατί έχουν μεγαλύτερη ανάγκη παραμυθίας (παρηγοριάς), να ξεφύγουν, να ξεχαστούν, να ζήσουν τη θαλπωρή μιας όμορφης στιγμής, ο ένας δίπλα στον άλλο.\nΔεν είναι «θεατρική σκηνή» η αφήγηση, είναι αγκαλιά, είναι συντροφιά, είναι καλαμπούρι και σοφία αντάμα.\n-Και άλλα παραμύθια στις μέρες μας;\nΑς μην μπερδεύουμε τους ψεύτες με τους παραμυθάδες.\nΟ παραμυθάς – ο γνήσιος παραμυθάς – δηλώνει από την αρχή ότι θα σου πει «Ψέμματα κι Αλήθεια». Δεν κοροϊδεύει κανέναν. Είναι κύριος του εαυτού του και του έργου του κι όχι καιροσκόπος της στιγμής. Υπηρετεί την απόλαυση του κοινού του.\n-Τι θα συμπεριλάμβανες στα σύγχρονα παραμύθια;\nΘα έβγαζα εντελώς τον διδακτισμό και θα έβαζα περισσότερη αθωότητα.\nΑς μην ξεχνάμε ότι τα ομορφότερα κείμενα όλων των εποχών μιλούν για όλα τα βαριά θέματα χωρίς να έχουν στο εξώφυλλο ταμπέλες. Σκεφτείτε τον Κοντορεβυθούλη ως «μια ιστορία για την αξεπέραστη δύναμη ενός ατόμου με ειδικές δεξιότητες»!\nΕμείς καταντήσαμε να πηγαίνουμε στο βιβλιοπωλείο όπως στο super market! Εδώ τα βιβλία για «μπούλινγκ», εδώ τα βιβλία για «φιλία», εδώ για «αυτογνωσία», εδώ… για το όποιο θέμα.\nΣίγουρα πρέπει να υπάρχουν και βιβλία με εξειδικευμένη θεματολογία αλλά…\n-Μήπως σε σχέση με τη θλιβερή μας πραγματικότητα τα παραμύθια του λαού είναι πιο αληθινά από αυτά των πολιτικών;\nΜα… θέλει και ρώτημα; Τα λαϊκά παραμύθια μιλούνε για αλήθειες της ψυχής μας. Οι πολιτικοί μιλάνε με τα ψέμματα που συμφέρουν τους ίδιους. Όλων ανεξαιρέτως των παρατάξεων!!! Μερικοί (λέμε τώρα!) ίσως είναι λίγο καλύτεροι αλλά οι περισσότεροι ξεχνάνε ότι είναι Υπηρέτες των ανθρώπων που τους ψήφισαν, με την έννοια του γενικού καλού κι όχι του «σου κάνω όλα τα χατίρια για να με ψηφίσεις και μετά σε κοροϊδεύω». Υπάρχουν βασιλιάδες και βεζύρηδες στα παραμύθια που μεταμφιέζονται και νυχτοπερπατάνε για να δουν τις ανάγκες του λαού τους με τα ίδια τους τα μάτια!\n-Εχει μέλλον η λαική αφήγηση στις μέρες μας;\nΔε μιλάμε βέβαια πια για τη μορφή που είχε στην παραδοσιακή κοινωνία – αυτό πέθανε για πάντα. Αλλά… Κοιτάξτε… Είμαι μια ζωντανή απόδειξη νομίζω! Ξεκίνησα να αφηγούμαι, πρωτοποριακά, το 1993 (έμοιαζα τότε με εξωγήινη όταν δήλωνα παραμυθού) και μέσα σε αυτήν τη φοβερή κρίση, την ανελέητη για όλους μας, συνεχίζω το έργο μου.\nΜε φιλοξενούν σημαντικοί χώροι όπως το Ίδρυμα Μιχάλης Κακογιάννης και το Ίδρυμα Β. & Μ. Θεοχαράκης, Σχολεία, Πανεπιστημιακοί χώροι, Βιβλιοθήκες… Συνεχίζω να κάνω αυτό που αγαπώ, νοιώθω τυχερή.\nΠαρόλα αυτά πρέπει να προσθέσω ότι υπάρχει αυτή τη στιγμή πληθώρα ατόμων που δηλώνουν «αφηγητές» – έχει γίνει λίγο μόδα να λένε όλοι παραμύθια – αλλά ελάχιστοι τηρούν τις προδιαγραφές. Το ποιες είναι αυτές είναι θέμα για συνέντευξη από μόνο του.\nΑν προσθέσουμε τη δυσκολία του ελεύθερου επαγγελματία που τελεί υπό διωγμό στην Ελλάδα τι να πω… Να τελειώσω τη συνέντευξη αισιόδοξα: ο ήρωας των παραμυθιών τα καταφέρνει πάντα!!!\nΠροηγούμενο άρθροSpiegel: Συνοριοφύλακες της ΕΕ για περιπολίες στην Ελλάδα\nΕπόμενο άρθροΜπέρκλεϊ: Εξοργισμένοι φοιτητές ακύρωσαν ομιλία του ακροδεξιού Γιαννόπουλου (βίντεο)


M.X.Κασίν-σύμβουλος Ερντογάν:«Όποιος Έλληνας πιλότος μας χτυπήσει, θα τον πυροβολήσω στο κεφάλι»\nΠροκλητικός ήταν ο Μεσούτ Χακί Κασίν, σύμβουλος του Τούρκου προέδρου Ταγίπ Ερντογάν για θέματα εξωτερικής πολιτικής, ο οποίος σε παλαιότερες δηλώσεις του είχε αποκαλέσει «νάνους» τους Έλληνες και την Ελλάδα «χώρα που πεθαίνει από την πείνα».\nΔεύτερον η Τουρκία όπως είπε λίγο πριν ο φίλος μας, δεν είναι ένα κράτος χωρίς φωνή. Ο αγαπητός μας πρόεδρος δήλωσε πως ούτε τρώμε το δικαίωμα κάποιου άλλου ούτε αφήνουμε να φάνε το δικό μας δικαίωμα. Αν υπάρχει κάποιος έξω που θα παραβιάσει τα δικαιώματά μας το τουρκικό έθνος θα τους σκίσει το συκώτι. Υπάρχει ένας πολύ μεγάλος ο στρατός, ο όγδοος στρατός του κόσμου. Ο τρίτος στο ΝΑΤΟ. Ποιος τολμάει να μας κάνει μαγκιές στο Αιγαίο και στη Μεσόγειο;», δήλωσε προκλητικά ο Κασίν, υπενθυμίζοντας στην Ελλάδα τη Μικρασιατική Καταστροφή του 1922 και πως η τουρκική Πολεμική Αεροπορία, «σύντομα θα καταρρίψουν πέντε η έξι ελληνικά αεροσκάφη».\n«Ο Μεσούτ Χάκι Κασίν που συμβουλεύει τον Τούρκο πρόεδρο για ασφάλεια και εξωτερική πολιτική δηλώνει πως ο τουρκικός στρατός θα χτυπήσει τις γαλλικές δυνάμεις και θα διεξαγάγει πόλεμο εναντίον της Ελλάδας. Θέλει ακόμη να σκοτώσει και έναν Έλληνα πιλότο. Λέει αυτές τις ανοησίες σ’ ένα εθνικό δίκτυο» σχολίασε καυστικά ο Μποζκούρτ.\nΠροηγούμενο άρθροBig Brother: Έντονες αντιδράσεις για το σχόλιο παίκτη του περί βιασμού!\nΕπόμενο άρθροΔαμασκός: Συνάντηση Μ.Α.Άσαντ με τους επικεφαλής της ρωσικής αντιπροσωπείας Γ.Μπορίσοφ-Σ.Λαβρόφ


Εξαρθρώθηκε κύκλωμα λαθρεμπορίας καυσίμων – Μεγάλη επιχείρηση της ΕΛ.ΑΣ. με 20 συλλήψεις – ebna.gr ΑΡΧΙΚΗ ΣΕΛΙΔΑ\nΑρχική > ΑΝΑΚΟΙΝΩΣΕΙΣ > Εξαρθρώθηκε κύκλωμα λαθρεμπορίας καυσίμων – Μεγάλη επιχείρηση της ΕΛ.ΑΣ. με 20 συλλήψεις\nΕξαρθρώθηκε κύκλωμα λαθρεμπορίας καυσίμων – Μεγάλη επιχείρηση της ΕΛ.ΑΣ. με 20 συλλήψεις\n29 Νοεμβρίου 2019 29 Νοεμβρίου 2019 user\nΣτην εξάρθρωση κυκλώματος που πωλούσε παράνομα και νόθευε υγρά καυσίμων προχώρησε η ΕΛ.ΑΣ σε συνεργασία με την ΑΑΔΕ, στο οποίο σύμφωνα με τα στοιχεία συμμετείχαν πάνω από 70 άτομα που μετέφεραν, μάλιστα, ειδικούς διαλύτες από τη Βουλγαρία για να νοθεύουν τα καύσιμα.\nΑπό αυτούς εχουν συλληφθει οι 20, ενώ ανάμεσα σε αυτά που έκανε η σπείρα ήταν και η παραβίαση του συστήματος εισροών-εκροών.\nΚοινή συνέντευξη τύπου θα πραγματοποιηθεί για το εν λόγω περιστατικό, σήμερα το απόγευμα στις 17:00, στο ισόγειο του υπουργείου Οικονομικών, από τον υφυπουργό Οικονομικών, κ. Βεσυρόπουλο, τον διοικητή της ΑΑΔΕ, Θοδωρή Αδαμόπουλο, τη γενική γραμματέα του υπουργείου Οικονομικών, Αθηνά Καλύβα, τον προϊστάμενο της γενικής διεύθυνσης τελεωνείων, Κώστα Μουρατίδη και τον διοικητή της οικονομικής αστυνομίας, κ. Δουρβετάκη.\nΣημείωνεται ότι προϊστάμενος της επιχείρησης ήταν ο διευθυντής της οικονομικής αστυνομίας, ταξίαρχος Μανώλης Δουρβετάκης.


ΕΘΝΟΚΑΘΑΡΣΗ στη Βόρειο Ήπειρο...!!! Η Αλβανία «βαπτίζει» Έλληνες ως... «αλβανούς ορθοδόξους»...!!! Συμφωνία Τσίπρα - Ράμα... | Εφημερίδα "Στόχος" - Stoxos newspaper\nΕΘΝΟΚΑΘΑΡΣΗ στη Βόρειο Ήπειρο...!!! Η Αλβανία «βαπτίζει» Έλληνες ως... «αλβανούς ορθοδόξους»...!!! Συμφωνία Τσίπρα - Ράμα...


«Πόθεν έσχες» για όλους από το 2016 - Τι πρέπει να δηλώσουμε - Ηλεία Οικονομία\n«Πόθεν έσχες» για όλους από το 2016 – Τι πρέπει να δηλώσουμε\n«Πόθεν έσχες» για όλους φέρνει το 2016 αφού στο υπουργείο Οικονομικών ετοιμάζονται να θέσουν σε εφαρμογή το περιουσιολόγιο.\nΌπως αναφέρει η Καθημερινή, οι φορολογούμενοι θα κληθούν πρώτα να αποκαλύψουν τα αδήλωτα εισοδήματα μέσω φορολογικών δηλώσεων, οι οποίες πιθανότατα θα γίνουν νωρίτερα φέτος, και στη συνέχεια να τα δηλώσουν και στο περιουσιολόγιο την άνοιξη (Απρίλιος-Μάιος).\nΣτο περιουσιολόγιο θα πρέπει να περιλαμβάνονται αρχικά μια πλήρης ανάλυση των τραπεζικών καταθέσεων, με αναφορά σε ποσό και πηγή προέλευσης αλλά και οι συνδικαιούχοι, ακίνητα, δαπάνες πολυτελείας για αγορές ακινήτων ή δίδακτρα σε ιδιωτικά σχολεία. Από το 2017 είναι πιθανό να προστεθούν και έργα τέχνης ή κοσμήματα.\nΌσοι δεν προχωρήσουν σε δήλωση των εισοδημάτων τους θα βρεθούν προ… προστίμων, κατασχέσεων, ακόμα και διώξεων. Αντίθετα, για όσους επαναπατρίσουν κεφάλαια από το εξωτερικό θα υπάρξει σημαντική έκπτωση στον φόρο ενώ θα αρθούν και τυχόν ποινικές διώξεις.\n«Πόθεν έσχες» για όλους σχεδιάζει το υπουργείο Οικονομικών από το 2016, με στόχο όχι τη φορολόγηση της περιουσίας αλλά την καταγραφή όλων των περιουσιακών στοιχείων όπως αναφέρει ο αναπληρωτής υπουργός Οικονομικών, Τρύφωνας Αλεξιάδης. Πριν από τη δήλωση των περιουσιακών στοιχείων στο περιουσιολόγιο, οι φορολογούμενοι θα κληθούν αρχικά να αποκαλύψουν εθελοντικά τυχόν αδήλωτα εισοδήματα που έχουν, θα υποβάλουν τις φορολογικές τους δηλώσεις και αμέσως μετά την ολοκλήρωση της διαδικασίας θα συμπληρώσουν την ειδική φόρμα στο περιουσιολόγιο, περίπου στα τέλη Απριλίου με αρχές Μαΐου. Μεταξύ των πολλών στοιχείων και πληροφοριών που θα πρέπει να δηλωθούν στο περιουσιολόγιο περιλαμβάνεται η πλήρης ανάλυση των τραπεζικών καταθέσεων, με αναφορά σε ποσό και πηγή προέλευσης, καθώς και όλων των συνδικαιούχων. Θα πρέπει επίσης να δηλώνεται η αξία αποτίμησης όλων των κινητών αξιών. Αρκετά από τα παραπάνω στοιχεία θα αποσταλούν στο υπουργείο Οικονομικών από τα πιστωτικά ιδρύματα, τα ιδιωτικά σχολεία, τις ασφαλιστικές εταιρείες κ.λπ.\nΕφόσον δηλωθούν, δεν θα επιβάλλονται πρόστιμα και προσαυξήσεις, ενώ θα αίρονται και οι ποινικές διώξεις. Σε διαφορετική περίπτωση, τα πρόστιμα που θα επιβάλλονται θα είναι εξαντλητικά που θα φθάνουν έως και το 100% του ποσού που δεν δηλώθηκε στην εφορία. Κάθε αλλαγή περιουσιακής κατάστασης των φορολογουμένων, θα πρέπει να αποδεικνύεται από νόμιμα παραστατικά και να δικαιολογείται από τα εισοδήματά τους, όπως αυτά αποτυπώνονται στις ετήσιες δηλώσεις φορολογίας εισοδήματος. Στα περιουσιακά στοιχεία για τα οποία δεν πληρούνται οι παραπάνω προϋποθέσεις, θα επιβάλλονται προσαυξήσεις και ποινές, οι οποίες (στις μεγάλες περιπτώσεις φοροδιαφυγής) θα είναι ακόμη και ισόποσες με την αξία του περιουσιακού στοιχείου.


Αθηνά Οικονομάκου: Οικογενειακή απόδραση στην μαγευτική Κορινθία [pic] - TLIFE\nΗΟΜΕ Ειδήσεις - Νέα Αθηνά Οικονομάκου: Οικογενειακή απόδραση στην μαγευτική Κορινθία [pic]\nΑθηνά Οικονομάκου: Οικογενειακή απόδραση στην μαγευτική Κορινθία [pic]\nΗ Αθηνά Οικονομάκου έχει επιστρέψει πλέον στους κανονικούς της ρυθμούς και στις επαγγελματικές της υποχρεώσεις. Μπορεί μετά τον παραμυθένιο γάμο της με τον Φίλιππο Μιχόπουλο να μην έφυγαν σε κάποιον εξωτικό προορισμό προκειμένου να απολαύσουν το ταξίδι του μέλιτος, όμως τα Σαββατοκύριακα ανήκουν σε αυτούς.\nΗ αγαπημένη ηθοποιός βρίσκεται καθημερινά στα γυρίσματα της σειράς που συμμετέχει και μετά φροντίζει τον μικρό Μάξιμο μέχρι εκείνος να αποκοιμηθεί στην αγκαλιά της. Έτσι λοιπόν, τα Σαββατοκύριακα αγαπά να ταξιδεύει είτε εντός είτε εκτός Ελλάδας, ώστε να χαλαρώσει και να απολαύσει τις ομορφιές της φύσης.\nΤην Παρασκευή μετά το τέλος των υποχρεώσεων τους, Φίλιπππος και Αθηνά έκλεισαν βαλίτσες και ταξίδεψαν μέχρι την Κορινθία. Η φύση το φθινόπωρο είναι μαγευτική και το ζευγάρι το γνωρίζει πολύ καλά αυτό. Την αποκάλυψη έκανε η ίδια η ηθοποιός με μια φωτογραφία που ανέβασε στον προσωπικό της λογαριασμό στο Instagram. Η Αθηνά ποζάρει χαμογελαστή μαζί με ένα λευκό άλογο στη Λίμνη Δόξα και κλέβει τις εντυπώσεις.


Προβλέψεις αγώνα, Champions League 28.09.2021 - Αθλητικά στοιχήματα\nΠροβλέψεις αγώνα, Champions League 28.09.2021\nΆγιαξ vs Μπεσίκτας\nΟι Ολλανδοί του Άγιαξ δέχθηκαν γκολ, στα 5 τελευταία παιχνίδια της Τσάμπιονς Λιγκ κατά τη φάση σε ομάδες. Ωστόσο, οι Τούρκοι της Μπεσίκτας δέχθηκαν επίσης 9 γκολ στις 4 τελευταίες συναντήσεις. Οι γηπεδούχοι είναι τα φαβορί για να κερδίσουν την αναμέτρηση, ειδικά μετά την εντυπωσιακή εμφάνιση στη Λισαβόνα κόντρα στην Σπόρτινγκ, όπου κατάφεραν να θριαμβεύσουν με 5-1. Ωστόσο, οι Τούρκοι έχουν τη δυνατότητα να προκαλέσουν προβλήματα στους Ολλανδούς, ανά πάσα στιγμή του αγώνα.\nΚερδίζει Μάντσεστερ Σίτι, συντελεστής 2.30\nΗ PSG έχει αντιμετωπίσει τη Μάντσεστερ Σίτι 5 φορές στο Champions League και δεν έχει κερδίσει καμία από αυτές τις αναμετρήσεις, σημειώνοντας 3 ήττες και 2 ισοπαλίες. Αυτό περιλαμβάνει τον περσινό ημιτελικό, όπου η ομάδα του Γκουαρδιόλα κέρδισε τόσο εντός έδρας όσο και μεταγραφικά. Οι "πολίτες" έχουν καταφέρει να κερδίσουν 6 από τις 7 τελευταίες συναντήσεις που έχουν παίξει, σκοράροντας συνολικά 24 γκολ. Για το λόγο αυτό, οι Άγγλοι ευνοούνται ευκολότερα σε αυτό το ματς.\nΦίτον Λίβερπουλ, συντελεστής 1.72\nΥπό τον Κλοπ, η Λίβερπουλ έχει πετύχει περισσότερα γκολ εναντίον της Πόρτο από οποιαδήποτε άλλη ομάδα, πλήρης 11. Οι Άγγλοι έχουν κερδίσει 4 από τις 5 τελευταίες μεταγραφές των ομίλων του Champions League και έχουν πετύχει 3 γκολ σε κάθε μία από τις 5 πρόσφατες συναντήσεις που έχουν παίξει. Το δυνατό όπλο των Reds είναι Mo Salah, ο οποίος έχει βρει δίχτυ στις 5 τελευταίες εμφανίσεις του με τη Λίβερπουλ. Οι ιδιοκτήτες των σπιτιών έχουν εν τω μεταξύ την άκρη του γηπέδου, αλλά αυτό δεν είναι αρκετό απέναντι στους διαχειριστές του Κλοπ.\nΆλλες προβλέψεις, Champions League, Πρωτάθλημα (28 Σεπτεμβρίου)\nRB Leipzig VS Club Brugge Fiton RB Λειψία 1.45\nAC Milan VS Ατλέτικο Μαδρίτης Ισοπαλία ή νίκη στην Μίλαν 1.50\nBorussia Dortmund VS Αθλητικό CP Κερδίζει τη Μπορούσια Ντόρτμουντ 1.33\nΣαχτάρ Ντονέτσκ VS Inter Fiton Ιντερ 1.55\nΡεάλ Μαδρίτης VS FC Σερίφης Πάνω από 2.5 γκολ θα σημειωθούν 1.36\nΚάρντιφ VS Γουέστ Μπρομ Φίτον Γουέστ Μπρόμιτς Άλμπιον 2.15\nΧάντερσφιλντ Τάουν VS Μπλάκμπερν Κληρώστε ή κερδίστε το Χάντερσφιλντ, 1.40\nΧαλ Σίτι VS Μπλάκπουλ Κερδίζει τη Χαλ Σίτι 2.45\nΜίντλεσμπρο VS Σέφιλντ Γιουν Και οι δύο ομάδες σκοράρουν 1.83\nChampions League, αποδόσεις αγώνων σήμερα, διαδικτυακά αθλητικά νέα, πρόβλεψη αγώνα, καθημερινές προβλέψεις καρτελών


Έως το τέλος του έτους ξεκινούν οι διαγωνισμοί για την ιδιωτικοποίηση 22 περιφερειακών αεροδρομίων – bankinfo.gr\nHome » Blog » Εξελίξεις » Έως το τέλος του έτους ξεκινούν οι διαγωνισμοί για την ιδιωτικοποίηση 22 περιφερειακών αεροδρομίων\nΈως το τέλος του έτους ξεκινούν οι διαγωνισμοί για την ιδιωτικοποίηση 22 περιφερειακών αεροδρομίων\nΈως το τέλος του έτους αναμένεται να ξεκινήσουν οι διαγωνισμοί για την αποκρατικοποίηση έως και 22 περιφερειακών αερολιμένων από το Ταμείο Αποκρατικοποιήσεων (ΤΑΙΠΕΔ), που προβλέπεται από το Μνημόνιο.\nΜάλιστα, όπως τόνισε ο κ. Χατζηδάκης, εξετάζεται η κατασκευή του Καστελίου να μην προχωρήσει με το υπάρχον σχήμα -δηλαδή της σύμβασης παραχώρησης- αλλά να ενταχθεί σε κάποια συστάδα αεροδρομίων. Όπως συμπλήρωσε, αυτή η απόφαση θα ληφθεί στο αμέσως διάστημα.\nΕξαιρούνται οι αερολιμένες Καστοριάς και Κοζάνης, που θα παραχωρηθούν στην Περιφέρεια Δυτικής Μακεδονίας.\nPrevious: Προσπάθεια συμβιβασμού κυβέρνησης – τρόικας εν όψει Eurogroup\nNext: Άνθρακες ο θησαυρός των 600 δισ. ευρώ, λέει το υπουργείο Οικονομικών


Πωλείται το ένα πρωθυπουργικό αεροσκάφος - Now24.gr\nΠωλητήριο έβαλε το υπουργείο Άμυνας για τα βομβαρδιστικά αεροσκάφη Α-7 τα οποία έχουν παροπλιστεί από την Πολεμική Αεροπορία. Σύμφωνα με τον «Βηματοδότη», ο υπουργός Άμυνας κ. Παναγιωτόπουλος έκανε σαφές ότι το υπουργείο Άμυνας θα πωλεί εφ΄εξής οπλικά συστήματα, μόνον αυτά που έχουν παροπλιστεί.\nΕνδιαφέρον έδειξαν αρκετές χώρες. Γιατί έως τώρα δεν τα έχουμε πωλήσει; Επειδή την Πολεμική Αεροπορία δεν την ενδιαφέρει μόνον η τιμή, αλλά σύμφωνα με τους κανονισμούς και τις οδηγίες του ΝΑΤΟ, την ενδιαφέρει να εξασφαλίσει πιστοποιητικό «τελικού χρήστη».\nΠωλείται επίσης και ένα από τα πρωθυπουργικά αεροσκάφη, το οποίο δεν έχει ακριβώς παροπλιστεί, αλλά ο η κυβέρνηση το θεώρησε «ενεργοβόρο» και ακριβό στη συντήρηση και σε καιρό κρίσης δεν μπορεί να διαθέτει στόλο αποτελούμενο από τρία κυβερνητικά αεροσκάφη. Πρόκειται για ένα από τα δύο Εμπραέρ. Ήδη έδειξαν ενδιαφέρον δυο – τρεις επιχειρηματίες, αλλά ο διαγωνισμός συνεχίζεται.